Tich Joote 8:1\nSaulo mane oyudo ni kanyo noyie gi nek mar Stefano. Kochakore chiengʼno kanisa man Jerusalem nochako yudo sand malit kendo giduto negiringo mi gikere e pinje mag Judea gi Samaria, makmana joote kende ema nodongʼ Jerusalem.\nAnto awachonu kama: Heruru wasiku kendo lamuru ne joma sandou,\n2 Timotheo 3:12\nChutho, ochunore ni ngʼato angʼata madwaro dak e ngima maler moluoro Nyasaye ka en e achiel gi Kristo Yesu, nyaka ne sand,\nParuru weche ma nawachonu ni, ‘Onge jatich maduongʼ moloyo ruodhe motiyone.’ Omiyo ka an ema gisesanda, to un bende gibiro sandou. Ka gimako puonjna, to puonju bende gibiro mako.\nKik iluor kuom sand ma ibiro yudo machiegni. Adier, anyisou ni Jachien biro tweyo jomoko kuomu e od twech mondo otemugo kendo ubiro yudo sandruok kuom ndalo apar. Bed ja-adiera nyaka kar tho mi anamiyi osimbo mar ngima.\nGwedhuru joma sandou; gwedhgiuru agwedha, kik ukwongʼ-gi.\n Joma isando nikech tim makare gin joma ogwedhi, nimar pinyruodh polo en margi. “Un joma ogwedhi ka ji yanyou kendo sandou kendo hangonu wach ni usetimo kit gik maricho duto nikech an. Beduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\nTich Joote 13:50\nTo jo-Yahudi nokelo mirima e chuny mon moluoro Nyasaye man-gi nying kod joma chwo midewo mane odak e dalano. Jogi nothuwo ji mondo osand Paulo gi Barnaba, kendo negiriembogi e gwengʼno.\nTich Joote 7:52\nBende nitie janabi kata achiel ma kwereu ne ok osando? Neginego nyaka jonabi mane okoro biro mar Ngʼama Kare. To koro usendhoge mi unege.\nTo mana kaka e kindeno wuowi mane onywol kuom dwaro mar dhano nosando wuowi mane onywol gi teko mar Roho Maler, e kaka timore bende e kindeni.\nma nobare mak oyudo nyadi mia: mier, owete, nyimine, mine, nyithindo, kod puothe, kaachiel gi sand bende e ndaloni, to kod ngima mochwere e piny mabiro.\nTich Joote 22:4\nNe asando joma luwo Yor Kristo mi anego moko kuomgi, to ne amako chwo gi mon mi atero e od twech.\nJoma isando nikech tim makare gin joma ogwedhi, nimar pinyruodh polo en margi.\nJogo madwaro nyisore kuom gik maokogo to temo chunou ni nyaka teru nyangu. To gimomiyo gitimo ma en mana ni mondo gitony e sand mochomogi nikech wach msalap Kristo.\n“To kapok magi duto otimore, to gibiro makou kendo sandou. Giniteru e sinagoke kod ute mag twech, kendo nokelu e nyim ruodhi gi jotelo, to mago duto notim nikech nyinga.\n To Yesu nodwoke kawacho niya, “Awachonu adier ni onge ngʼato moseweyo dalane, kata owetene, kata nyiminene, kata min-gi, kata wuon-gi, kata nyithinde, kata puothene, nikech An kendo nikech Injili, ma nobare mak oyudo nyadi mia: mier, owete, nyimine, mine, nyithindo, kod puothe, kaachiel gi sand bende e ndaloni, to kod ngima mochwere e piny mabiro.\n En angʼo manyalo pogowa gihera mar Kristo? Dobed masira, koso chandruok, koso sand, koso kech, koso duk, koso gima rach, koso ligangla? Mana kaka ondiki ni, “Nikech in, tho ochomowa odiechiengʼ duto; ikwanowa kaka rombo mitero kar yengʼo.” Ooyo, ewi gigi duto wan joloch moloyo nikech Nyasaye mane oherowa.\nTich Joote 11:19-21\n Joma sand nokeyo nikech wach nek Stefano nodhi Foinike, Saipras nyaka Antiokia, ka gilando Injili ne jo-Yahudi kende. To jomoko kuomgi mane oa Saipras kod Kurene, nodhi Antiokia ma gichako wuoyo gi jo-Yunani bende, ka ginyisogi Injili ma wuoyo kuom Ruoth Yesu. Teko Nyasaye ne ni kodgi, omiyo ji mathoth noyie kendo olokore kuom Ruoth.\nTich Joote 9:4-5\n Nogore piny, mi owinjo dwol moro kawachone niya, “Saulo, Saulo, isanda nangʼo?” Saulo nopenjo niya, “In ngʼa, Ruoth?” Nodwoke niya, “An Yesu ma isando.\nJowetena, kaponi pod ayalo wach tero nyangu, to ere gima omiyo pod isanda kama? Ka kamano to kare puonj ma apuonjo mar msalaba dine ok okelo chwanyruok.\nKa isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.\nBeduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\n1 Timotheo 1:13\nKata obedo ni chon ne awuoyo marach kuom Nyasaye kendo ne asando joma oyie ka akwiny, to nokecha nikech natimo gigo kuom kia kendo kuom bedo maonge yie.\n “Un joma ogwedhi ka ji yanyou kendo sandou kendo hangonu wach ni usetimo kit gik maricho duto nikech an. Beduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\n1 Thesalonika 3:3-4\n kendo mondo kik sand mwayudo mi chunyu aa. Ungʼeyo maber ni kaka jo-Kristo nyaka wayud sand. Chutho, kane wan kodu to ne wasiko ka wanyisou ni nyaka sandwa, kendo e gima osetimorenwa, mana kaka ungʼeyo.\n Moko ne ojar kendo ochwadi gi del, to moko bende noketi e od twech. Nogogi gi kite, nongʼadgi malit bende moko nonegi gi ligangla. Ne giwuotho ka gi kacha, ka girwako piende rombe gi piende diek, kagidhier kisandogi kendo kichandogi malit; jogi ne joma beyo gi lala mane ok owinjore dak e pinyni. Negibayo abaya e thimbe kod gode ka gidak e bwo lwendni gi buche.\n Paruru weche ma nawachonu ni, ‘Onge jatich maduongʼ moloyo ruodhe motiyone.’ Omiyo ka an ema gisesanda, to un bende gibiro sandou. Ka gimako puonjna, to puonju bende gibiro mako. Gibiro timonu kamano nikech nyinga, nimar gikia Jal mane oora.\n “Ngʼato nondhogi gi owadgi mondo onegi, kendo wuoro nondhog nyathine; nyithindo nongʼany ne jonywolgi kendo nomi neg-gi. Ji duto nochau nikech an, to ngʼat ma ochungʼ motegno nyaka giko ema noresi. Ka isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.\n Magi duto nobed mana chakruok mar muoch makecho. “Eka nochiwu mondo osandu kendo onegu, kendo ogendini duto nochau nikech an. E kindeno ji mangʼeny nolokre mawe yie kendo ginindhogre ka gichare kendgi,\n “To kapok magi duto otimore, to gibiro makou kendo sandou. Giniteru e sinagoke kod ute mag twech, kendo nokelu e nyim ruodhi gi jotelo, to mago duto notim nikech nyinga. Mano biro miyou thuolo mondo ubednegi joneno. To beduru gi paro ma ok yiengni mondo kik uparru motelo ni ere kaka ubiro dwoko wach. Nimar abiro miyou weche gi rieko maonge wasiku kata achiel ma biro tamore kata kwero wachuno. Ibiro ndhogu kata mana gi jonywolu kod oweteu, wedeu gi osiepeu, kendo gibiro nego jomoko kuomu. Ji duto biro sin kodu nikech an. To kata mana yie wiu achiel onge manolal. Ka uchungo motegno to ubiro reso ngimau.\n1 Korintho 4:8-13\n Un ero un gi gik moko duto mudwaro kendo usedoko jo-mwandu! Usebedo ruodhi, to wan uwewa oko! Mano kaka agombo ni ne ubed ruodhi adier mondo wan bende wabed ruodhi kaachiel kodu! Nikech nenorena ni Nyasaye oseketowa wan joote, ka joma odongʼ chien bangʼ ji, kendo mana ka joma osengʼadnegi buch tho mondo onegi e dier pap. Oseketwa wabedo joma piny duto rango kendo malaike kod ji bende rangowa. Wan wafuwo nikech Kristo, to un to uriek ei Kristo! Wan wanyap, to un to uroteke! Un imiyou duongʼ, to wan to ochawa! Nyaka koroni kech kayowa kendo riyo oloyowa. Warwako lewni mokidhore okidhore, kendo isandowa malit, ka waonge kata kar dak. Watiyo matek gi lwetewa. Ka ikwongʼowa, to wagwedho joma kwongʼowa; kisandowa, to wayie isandowa asanda; bende ka iyanyowa, to wadwoko gi weche mangʼwon. Nyaka koroni wasedoko machal gi yugi mag piny; wachalo gik mowit oko ni onge tich!\n Parieuru ndalo mokwongo mane uyudo ler mar Nyasaye. E kindeno nunyono piny motegno kukedo matek e dier sand mathoth. Seche moko ne iyanyou kendo isandou e lela e dier ji, to seche moko nuchungʼ kaachiel kod joma ne itimonegi kamano. Chunyu ne sandore kaachiel gi joma otwe nikech Kristo, kendo numor kimayou giu githuon nikech nungʼeyo ni un uwegi un gi mwandu mabeyo moloyo kendo mosiko.\n Yie ema nomiyo giloyo pinjeruodhi kendo girito ji gi bura makare, mi giyudo gik ma Nyasaye nosingo. Ne giumo dho sibuoche, kendo neginego gero mar mach; bende negitony e lak ligangla. Nyawo margi nolokore teko mi gidoko joma ger e lweny, ka giloyo jolwenj pinje mamoko duto mane kedo kodgi. Mon mane nigi yie nochiernegi jogi manosetho mi gikawogi ka gingima. Jomoko kuomgi kata ne isando malich to nodagi ni kik wegi thuolo, nikech negigeno ni nochiergi e ngima maber moloyo. Moko ne ojar kendo ochwadi gi del, to moko bende noketi e od twech. Nogogi gi kite, nongʼadgi malit bende moko nonegi gi ligangla. Ne giwuotho ka gi kacha, ka girwako piende rombe gi piende diek, kagidhier kisandogi kendo kichandogi malit; jogi ne joma beyo gi lala mane ok owinjore dak e pinyni. Negibayo abaya e thimbe kod gode ka gidak e bwo lwendni gi buche.\nTich Joote 12:1-19\n E kindeno ruoth Herode nomako jo-Kristo moko, kendo nochano mar negogi. Ne ogolo chik mi oneg Jakobo owad gi Johana gi ligangla. Kane oneno ka timneno nomoro jo-Yahudi, nodhi nyime momako Petro bende. Mano notimore e ndalo Sap Makati ma ok oketie Thowi. Kane osemake, nokete e od twech, kendo noketo migepe angʼwen mag askeche, ma moro ka moro otingʼo jorit angʼwen, mondo orite. Herode ne chano mondo ogole oko bangʼ Pasaka mondo oyale e nyim oganda. Kuom mano, Petro nokan e od twech, to kanisa to ne lamone Nyasaye ahinya. Otieno motelone chiengʼ mane Herode chano goloe Petro oko mondo oyale, negikete onindo e kind askeche ariyo, ka otweye gi nyoroche ariyo, kendo ka askeche mamoko bende rite kochungʼ e dhood twech. Apoya nono malaika mar Ruoth nofwenyore, mi ler norieny ei od twech. Noyuko Petro mochiewe kowacho niya, “Aa malo piyo.” Gikanyono nyoroche mane otwego Petro nolwar piny. Malaika nomedo wachone niya, “Rwak lepi gi wuocheni.” Petro notimo kamano. Malaika nochako okone niya, “Koro rwak kodi mondo iluwa!” Petro noluwo bangʼe kowuok e od twech, to kata kamano pache ne pok odwogo mondo ofwenyne ni gima malaika ne timono en adier, to noparo mana ni oleko. Ne gikalo jorit mokwongo, gi mar ariyo mi gichopo e ranga chuma mane iwuokgo e od twech kidonjo e dala maduongʼ. Rangano noyawrenigi kende mine gikadho. Kane gisewuotho mabor mochwalore gi od twech, to nopo ka malaika oseweye. Bangʼe pach Petro noduogo mi owacho niya, “Koro angʼeyo maonge kiawa ni Ruoth nooro malaikane mi oresa e twech Herode, kendo osemiyo atony e gimoro amora marach ma jo-Yahudi ne chano timona.” Kane osengʼeyo gima notimorene, nodhi nyaka od Maria min Johana, ma niluongo bende ni Mariko, kendo kanyo ji nochokore mangʼeny ka gilamo Nyasaye. Kane Petro oduongʼo dhoot ma oko, to nyako moro ma jatich miluongo ni Roda nobiro mondo oyawne. To ka nochamo dwond Petro, nodoko mamor ahinya mi noringo odok ei ot kapok oyawone. Nonyiso jogo mane ni e ot kopongʼ gimor niya, “Petro ni e dhoot!” To jogo nokwere kawacho niya, “Wiyi rach!” Ka nyakono nomedo ramo ni Petro ne ni e dhoot adier, negiwachone niya, “Mano nyaka bedi mana malaikane!” To Petro nomedo dwongʼo dhoot, kendo kane giyawo dhoot mi ginene, to dhogi nomoko. Petro notingʼo lwete malo mondo gilingʼ, eka nonyisogi yo mane Ruoth ogolego e od twech. Nowachonegi niya, “Nyisuru Jakobo gi jowete mamoko gima nosetimore.” Bangʼe noa kanyo modhi kamachielo. Kinyne gokinyi kihondko maduongʼ nomako jolweny mane oket mondo orite e od twech. Negipenjore niya, “Angʼo ma dibed nosetimore ni Petro?” Herode nogolo chik mondo omany Petro, to ne ok ginyal yude. Kuom mano, nonono jorit od twech mondo ginyise kuma Petro odhiye, eka nogolo chik mondo oneg joritogi. Kindeno Herode nodar Judea modhi odak Kaisaria kuom ndalo manok.\nTich Joote 9:1-14\n Kindeno Saulo ne pod siemo jopuonjre mag Ruoth, kochano mar negogi. Nodhi ir jadolo maduongʼ mokwaye barupe mane nyalo miye teko mar donjo e sinagoke man Damaski, mondo ka oyudo joma luwo Yor Kristo, bed ni gin chwo kata mon, to omakgi otergi Jerusalem kaka joma otwe. Kane oyudo owuotho ka ochiegni chopo Damaski, nopo ka ler moa e polo omenye molwore. Nogore piny, mi owinjo dwol moro kawachone niya, “Saulo, Saulo, isanda nangʼo?” Saulo nopenjo niya, “In ngʼa, Ruoth?” Nodwoke niya, “An Yesu ma isando. Koro aa malo idhi Damaski kendo ibiro nyisi gima nyaka itim.” Jogo mane ni e wuoth gi Saulo nochungʼ kanyo ka dhogi omoko; nikech ne giwinjo dwol to ok gine ngʼato. Saulo nochungʼ oa malo, to kane oyawo wengene, to ne ok onyal neno gimoro. Omiyo negimako bade kagitaye gitere Damaski. Nobedo muofu kuom ndalo adek, kendo ne ok ochiemo kata madho gimoro. Damaski kanyo ne nitie japuonjre moro miluongo ni Anania. Ruoth nowuoyo kode e fweny, kaluonge niya, “Anania!” Nodwoko niya, “Antie, Ruoth.” Ruoth nowachone niya, “Wuogi idhi e od Judas, mantiere kama iluongo ni Yo Moriere Tir, mondo ipenjgi ngʼat moro ma ja-Tarso, miluongo ni Saulo nimar olemo kuno. Noneno ngʼat moro miluongo ni Anania e fweny ka obiro kendo noyieyo lwete kuome mondo ochak onen.” To Anania nodwoko niya, “Ruoth, asewinjo weche mangʼeny kuom ngʼatno, gi timbene maricho mosebedo kotimo ni jogi maler modak Jerusalem. Kendo Damaski bende osebire ka jodolo madongo omiye teko mar mako ji duto maluongo nyingi.”\nNyaka bed ni usewinjo kaka ne achal kane pod aluwo kit lemo mar jo-Yahudi, kaka ne asando kanisa mar Nyasaye gi gero mokalo apima, kendo ne atemo mondo atieke chuth.\n “Ndik ne malaika morito kanisa man Smurna kama: Magi e weche mag Jal Mokwongo kendo Mogik, Jal mane otho kendo ochier. Angʼeyo chandruokni kod dhierni to kata kamano in jamoko. Bende angʼeyo ayany ma joma wuondore ni jo-Yahudi yanyigo to gin mana joma lamo Satan. Kik iluor kuom sand ma ibiro yudo machiegni. Adier, anyisou ni Jachien biro tweyo jomoko kuomu e od twech mondo otemugo kendo ubiro yudo sandruok kuom ndalo apar. Bed ja-adiera nyaka kar tho mi anamiyi osimbo mar ngima.\nTich Joote 26:9-11\n “Kata mana an awuon naketo chunya mar timo duto manyalo mondo akwed nying Yesu ja-Nazareth. Chutho, mano e gima natimo Jerusalem, kuma nayudoe teko koa kuom jodolo madongo, mine atero jomaler mathoth e od twech; kendo kane inegogi, to nagoyo ombucha, ka ayie gi nekgi. Kuom kinde mangʼeny ne adhi e sinagogi ka sinagogi mondo akawgi akumgi, kendo natemo chunogi mondo giyany Nyasaye. Nikech chunya ne rach kodgi ni nyaka atiekgi, ne adhi nyaka e mier ma oko mondo asandgi.\nTich Joote 12:1\nE kindeno ruoth Herode nomako jo-Kristo moko, kendo nochano mar negogi.\nkuom timo kinda, naketo chunya mar sando kanisa, kuom rito chik ne an ngʼama ler, maonge ketho.


Rapar mar Chik 5 - Holy Bible [Luo Bible 2020] - (RaCh 5)\nRapar mar Chik 5\nMusa noluongo jo-Israel duto ma owachonegi kama: Yaye, jo-Israel winjuru buche kod chike ma awachonu kawuono. Puonjreuru wechego kendo une ni umakogi.\nJehova Nyasaye ma Nyasachwa notimo kodwa singruok e got Horeb.\nSingruogni ne Jehova Nyasaye ok otimo gi wuonewa, to notime gi wan wawegi, ma kawuono nika kangima.\nJehova Nyasaye nowuoyo kodu wangʼ gi wangʼ gi ei mach ewi godno.\n(E kindeno ne achungʼ e kindu gi Jehova Nyasaye ka asomoneu wach Jehova Nyasaye, nikech ne uluoro mach kendo ne ok uidho got.) Eka nowacho niya,\n“An e Jehova Nyasaye ma Nyasachu, mane ogolou piny Misri, ka uwuok e piny mane unie wasumbini.\nKik ulos nyasaye milamo maket gi kido moro amora, e polo malo kata e piny mwalo kata e bwo pi.\nto chiengʼ mar abiriyo en Sabato ne Jehova Nyasaye ma Nyasachu. Chiengʼno ok unutim tich moro amora, bed ni un kata yawuotu kata nyiu kata jotiju machwo kata mamon, kata rwethu, pundau kata jambu moro amora, kata jodak manie dieru mondo jotiju ma yawuowi kata ma nyiri oyudie thuolo mar yweyo kaka in.\nParuru ni ne un wasumbini e piny Misri kendo Jehova Nyasaye ma Nyasachu nogolou kuno gi teko maduongʼ korieyo bade. Kuom mano Jehova Nyasaye ma Nyasachu osechikou mondo urit chiengʼ Sabato.\nKik igomb chi wadu. Kik igomb od wadu kata lope kata jatije ma wuowi kata jatije ma nyako, kata rwadhe, kata pundane kata gire moro amora.”\nMagi e chike mane Jehova Nyasaye owachone chokruok gi dwol maduongʼ e got koa e mach, rumbi kod mudho mandiwa kendo ne ok omedo gimoro. Eka ne ondikogi e kite ariyo mopa mi omiyagi.\nKane uwinjo dwol kawuok e mudho, to got bende wangʼ gi mach, jotend dhoutu gi jodongu nobiro ira.\nKendo nuwachona niya, “Jehova Nyasaye ma Nyasachwa osenyisowa duongʼne kod tekone kendo wasewinjo dwonde koa e mach. Kawuononi koro wasefwenyo ni ngʼato nyalo bedo abeda mangima kata obedo ni Nyasaye owuoyo kode.\nTo koro ere gima omiyo nyaka watho? Mach malichni biro tiekowa kendo wabiro tho ma ok wawinjo dwond Jehova Nyasaye ma Nyasachwa kendo.\nNimar ere dhano mosewinjo dwond Jehova Nyasaye mangima kawuoyo koa e mach, kaka wasewinjo to pod wantie.\nDhi machiegni mondo iwinji gik moko duto ma Jehova Nyasaye ma Nyasachwa wacho. Eka iwachnwa gik moko duto ma Jehova Nyasaye ma Nyasachwa owachoni, wabiro winjo kendo timo.”\nJehova Nyasaye nowinjou kane uwuoyo koda ka uwacho niya, “Asewinjo gima jogi osewachoni, gik moko duto magiwacho beyo.\nYaye, dine ber ka chunygi osiko koluora kendo orito chikena duto mondo omi gidhi maber kaachiel gi nyithindgi nyaka chiengʼ!\n“Dhiyo mondo inyisgi gidogi e hema mag-gi.\nTo in dongʼ koda ka mondo amiyi chike gi buche duto manyaka ipuonjgi giriti e piny mamiyogi mondo gidagie.”\nOmiyo beduru motangʼ kutimo gik moko duto ma Jehova Nyasaye ma Nyasachu ochikou, ka ok udok korachwich kata koracham.\nWuothuru e yore duto ma Jehova Nyasaye ma Nyasachu osechikou mondo ubed mangima kendo ubed gi mwandu mondo omi ngimau omedre e piny ma ubiro kawo.\nRapar mar Chik 5:1\nRapar mar Chik 5:2\nRapar mar Chik 5:3\nRapar mar Chik 5:4\nRapar mar Chik 5:5\nRapar mar Chik 5:6\nRapar mar Chik 5:7\nRapar mar Chik 5:8\nRapar mar Chik 5:10\nRapar mar Chik 5:11\nRapar mar Chik 5:13\nRapar mar Chik 5:14\nRapar mar Chik 5:15\nRapar mar Chik 5:18\nRapar mar Chik 5:19\nRapar mar Chik 5:20\nRapar mar Chik 5:21\nRapar mar Chik 5:22\nRapar mar Chik 5:23\nRapar mar Chik 5:24\nRapar mar Chik 5:25\nRapar mar Chik 5:26\nRapar mar Chik 5:27\nRapar mar Chik 5:28\nRapar mar Chik 5:29\nRapar mar Chik 5:30\nRapar mar Chik 5:31\nRapar mar Chik 5:32\nRapar mar Chik 5:33


Luka 10 - Holy Bible [Luo Bible 2015] - (Luk 10)\nBang’ mano, Ruoth Yesu noyiero ji piero abiriyo gariyo mamoko, moorogi ariyo ariyo, mondo gitel nyime e mier duto kod kuonde duto mane en owuon odwaro dhiye.\nNowacho nigi niya, “Cham ochiek mathoth, to jokeyo ema nok. Emomiyo kwauru wuon puodho mondo oor jotich odhi okane cham.\nKoro dhiuru! Aorou mana ka rombe madhi e dier ondiegi.\nKik uting’ ofuk pesa, kata sandug wuoth, kata wuoche, kendo kik umos ng’ato e yo kudhi.\nOt aota mudonje, to wachie uru ni, ‘Kue obed e odni.’\nKa ng’at mohero kue nie odno, to noyud kue muguedhogo odno. To ka onge ng’at mohero kue, to kue muguedhogo odno noduognu.\nBeduru mana e odno, kendo chamuru gik ma gimiyou, nikech jatich ber gi pokne; to kik uring e udi.\nKa udonjo e dala moro, mi jodalano orwakou, to chamuru achama chiemo ma gimiyou.\nBende changuru joma tuo man kuno, kunyisogi ni Loch Nyasaye osesudo machiegni kodgi.\nKa udonjo e dala moro, mi jodalano odagi rwakou, to wuoguru e laru, kendo uwach niya,\n‘Kata mana buch dalau momoko e tiendewa wateng’onu! To ng’euru ni Loch Nyasaye osesudo machiegni.’\nAwachonu ni Chieng’ Bura, Nyasaye nokum dalano malit moloyo kaka nokum Sodom!\n“Yaye, Un jo-Korazin! Mano kaka unune malit! Yaye, un jo-Bethsaida! Mano kaka un bende unune malit! Dine bed ni honni mane otimnu, notim mana ni jo Turo gi jo-Sidon, to dikoro ne giseloko chunygi, mi gibet piny ka girwako piende gugru, kendo gibukore buru.\nChieng’ Bura, Nyasaye nokumu malit moloyo kaka nokum Turo gi Sidon!\nTo in dala mar Kapernaum, iparo ni initing’ri malo nyaka e polo koso? Ooyo, ibiro boli piny, mana e Piny Joma Otho!”\nJopuonjre piero abiriyo gariyogo noduogo gi mor, kawacho niya, “Ruoth, kata mana jochiende bende winjowa ka wakwerogi e nyingi!”\nYesu nowachonigi ni, “Ne aneno ka Satan lwar a e polo, mana ka mil polo!\nTo kik ubed mamor ni jochiende winjou, to beduru mamor mana nikech nyingu ondiki e polo.”\nE sa nogo, Roho Maler nomiyo Yesu odoko mamor ahinya, mi owacho niya, “A Wuora, ma Ruodh polo gi piny, agoyoni erokamano nikech isepando wechegi ni joma riek kod joma osomo, to isenyisogi mana ji ajia. Adier Wuora, osetimore kamano, nikech mano e kaka ne long’oni.\n“Wuora oseketo gik moko duto e lweta. To onge ng’ama ong’eyo Wuowi, mak mana Wuowi kod joma Wuowi omiyo ong’eye.”\nEka nolokore ir jopuonjrene, mowachonigi kar kendgi ni, “Un to, un johawi kuom neno gik munenogi!\nAwachonu ni, jonabi kod ruodhi mang’eny ne jogombo neno gik ma koro unenogi, to ne ok ginyal neno, bende ne gigombo winjo gik ma uwinjogi, to ne ok ginyal winjo.”\nJapuonj Chik moro ne dwaro temo Yesu, omiyo nochung’ mopenje niya, “Japuonj, ere gima datim mondo ayud ngima mochwere?”\nYesu nodwoke ka penje ni, “Ang’o mondiki e Muma? Ere gima isomo kanyo?”\nNg’atno nodwoko ni, “Nyaka iher Ruoth Nyasachi gi chunyi duto, kod paroni duto, kendo gi tekoni duto, kod riekoni duto. Bende nyaka iher wadu kaka iherori iwuon.”\nYesu nowacho ne ni, “Idwoko kare! Tim kamano, eka inibed mangima.”\nTo kaka ng’atno ne dwaro nyiso ni penjone riek, nomedo penjo Yesu ni, “Wadwa to en ng’a?”\nYesu nodwoke niya, “Ng’at moro ne lor koa Jerusalem, dhi Jeriko, mi nopo ka jomecho ogore kuome. Ne gimaye lepe, kendo gigoye, mi giweye kodwaro tho.\nTo jadolo moro bende noyudo oluwo yorno, to kane oneno ng’atno, nobaro moluwo bath yo komachielo.\nKamano ja-Lawi moro bende mane oyudo oluwo yorno, nonene, to okadho akadha.\nTo kane ja-Samaria moro ma bende noyudo nie wuoth ochopo kanyo, moneno ng’atno, nokeche.\nNosudo bute, moolo mo kod divai kuonde mohinyore, kendo otueyo. Eka noketo ng’atno e kanje owuon, mi otere e ot moro ma ji bworoe, kendo orite maber.\nKinyne nogolo pesa moko, mi omiyo wuon odno, kowacho ni, ‘Rit jali maber, to pesa duto ma imedo ritego, an awuon abiro chuli ka aduogo.’ ”\nBang’e Yesu nopenjo japuonj Chik cha niya, “Kuom ji adekgo, ere jal miparo ni notimo ka wadgi ng’at mane jomecho ogoyono?”\nNodwoko ni, “Jal mane otimone maberno.” Eka Yesu nowachone ni, “In bende dhi itim kamano.”\nKane Yesu kod jopuonjrene pod nie wuoth, ne odonjo e dala moro, mi dhako moro ma nyinge Maritha norwake e ode.\nDhakono ne nigi nyamin miluongo ni Maria. Nyamin mareno nobet piny e tiend Ruoth Yesu, kawinjo puonjne.\nTo chuny Maritha ne chandore nikech tich mang’eny mane otiyo, omiyo nodhi ir Yesu, mowachone ni, “Ruoth, ok ineye ni nyamera oweya atiyo mana kenda? Wachne mondo obi okonya!”\nTo Ruoth Yesu nodwoke niya, “Maritha, Maritha, iparori kendo ithagori gi weche mang’eny kayiem,\nto gimoro achiel kende ema dwarore, kendo Maria ema oseyiero gino. En gima ber moloyo, kendo onge ng’ama nomaye.”


Fweny 5 - Holy Bible [Luo Bible 2020] - (Fwe 5)\nEka ne aneno kitabu ma jal mane obet e kom duongʼ otingʼo e lwete ma korachwich, kitabuno ne ondiki iye koni gi koni kendo ne odine gi kido abiriyo motweye.\nEka ne aneno malaika maratego kalando gi dwol maduongʼ niya, “Ere ngʼama owinjore gonyo kidogi mondo oel kitabuni?”\nTo ne ok oyudi ngʼato angʼata e polo kata e piny mane nyalo elo kitabuno, kata mane nyalo rango iye.\nKuom mano ne aywak malit nikech ne onge ngʼama nyalo elo kitabuno mondo onyiswa gima ondiki e iye.\nTo achiel kuom Jodongogo nowachona niya, “We ywak! Nikech Sibuor moa e dhood Juda ma Nyakwar Daudi ema oselocho kendo en ema owinjore elo kitabu modin gi kido abiriyogo.”\nNobiro mi okawo kitabuno e lwedo korachwich mar Jalno mane obedo e kom duongʼ.\nE sa mane okawoe kitabuno gik mangima angʼwen ka gi Jodongo piero ariyo gangʼwen-go ne opodho auma e nyim Nyarombo. Moro ka moro kuomgi ne nigi nyatiti kod tewni mag dhahabu ma ubani opongʼo. Tewni mag ubanigo ochungʼ kar lemo mar jomaler.\nKendo ne giwero wer manyien, kagiwacho niya: “In ema iwinjori kawo kitabuni, kendo gonyo kido molorego, nikech in ema nonegi kendo rembi ne ingʼiewogo ji ni Nyasaye, koa e dhoudi duto, kendo mawacho dhok duto kod pinje duto.\nIsemiyo gibedo oganda mag pinyruodhi kendo jodolo mondo giti ne Nyasachwa, kendo ginibed joloch e piny.”\nNe giwer gi dwol maduongʼ niya: “Duongʼ obed ni Nyarombo manonegi, mondo oyud loch gi mwandu, gi rieko gi luor, gi duongʼ kod pak.”\nKendo gik mangima angʼwen-go nowacho niya “Amin” eka jodongogo nopodho piny mi gidende.


Bible in one year - Luo Bible 2020 - March 21\nRapar mar Chik 3:1-29\n1. Bangʼe negigomo ma giluwo yo madhi Bashan, kendo Og ruodh Bashan gi jolweny mage duto nowuok riat mokedo kodwa e lweny Edrei.\n2. Jehova Nyasaye nowachona niya, “Kik iluore nimar asechiwe e lweti, en kaachiel gi jolweny mage duto kod pinye. Timne kaka ne itimone Sihon ruodh jo-Amor, mane obedo gi loch e piny Heshbon.”\n3. Omiyo Jehova Nyasaye ma Nyasachwa nochiwo Og ruodh Bashan gi jolwenje duto e lwetwa, kendo ne watiekogi mi wanegogi duto maonge ngʼama nodongʼ.\n4. E kindeno ne wakawo mier madongo mage duto. Onge kata mana dala maduongʼ kuom mier piero auchiel madongo mag-gi mane ok wakawo, tiende ni gwenge duto man Argob, ma en pinyruodh Og man Bashan.\n5. Mier madongogi duto ne ochiel gi ohinga kod rangeye mag chumbe, to bende ne nitie mier moko matindo mangʼeny mane ok ochiel.\n6. Dala ka dala ne wanegoe ji duto modakie, kaka chwo, mon kod nyithindo mana kaka ne watimo ne Sihon ruodh Heshbon.\n7. To jamni duto kod gik moyaki moa e mier madongo mag-gi, ne watingʼo wadhigo.\n8. Omiyo e kindeno ne wakawo pinje mag ruodhi ariyo mag jo-Amor, mantie yo wuok chiengʼ mar Jordan, kochakore e holo mar Arnon mochopo nyaka Got Hermon.\n9. (Hermon iluongo ni Sirion gi jo-Sidon, to jo-Amor luonge ni Senir).\n10. Ne wakawo dalane duto manie got mesa Gilead duto, kod Bashan duto chakre Saleka, Edrei, dalane mag pinyruodh Og man Bashan.\n11. (Og ruodh Bashan kende e ngʼama ne odongʼ e dier jomane otony kuom jo-Refai. Otandane ne olos gi nyinyo; borne ne oyombo fut apar gadek kendo lachne fut auchiel. Otandaneno pod ni Raba piny jo-Amon nyaka chil kawuono).\n12. Kuom pinje moko mane wakawo e kindeno, ne amiyo joka Reuben kod joka Gad tongʼ mokiewo gi Aroer man e bath holo mar Arnon, komedi gi nus mar piny gode manie Gilead kod miechgi duto.\n13. Pinje Gilead modongʼ duto kod Bashan, pinyruodh Og, ne amiyo nus mar dhood jo-Manase. (E gwenge duto mag Argob man Bashan, nosebedo kiluongo ni piny jo-Refai.\n14. Jair mawuok e dhood Manase ne okawo gwenge duto mag Argob ma ochopo nyaka e tongʼ man e kind jo-Geshur kod jo-Maakath; ne ochake nyinge owuon, manyaka kawuononi Bashan pod iluongo ni Havoth Jair.)\n15. Kendo ne achiwo Gilead ne Makir.\n16. To ne jo-Reuben kod jo-Gad, ne amiyogi kochakore Gilead nyaka e holo mar Arnon (e dier holono tir nobedo tongʼ) kendo koa Aora Jabok ma en tongʼ mar jo-Amon.\n17. Bende nomi jo-Reuben kod jo-Gad piny ma yo podho chiengʼ mar Jordan man Araba nyaka Kinereth mochopo dho Nam mar Araba (ma tiende ni Nam Chumbi), man e bwo gode mag Pisga.\n18. E kindeno ne amiyou chik kawacho niya, “Jehova Nyasaye ma Nyasachu osemiyou pinyni mondo ukaw, to jolwenju duto machwo motegno moikore ne lweny nyaka kadh dhi loka e nyim oweteu ma jo-Israel.\n19. Makmana mondeu, nyithindu kod jambu (angʼeyo ni un gi jamni mangʼeny), mondo odag e dalane ma asemiyou,\n20. nyaka chop Jehova Nyasaye mi oweteu kwe, mana kaka osemiyou kendo gin bende gikaw piny ma Jehova Nyasaye ma Nyasachu miyou, loka mar Jordan. Bangʼ mano ngʼato ka ngʼato kuomu odogi kare ma asemiye kaka girkeni.”\n21. E kindeno ne achiko kawachone Joshua niya, “Iseneno gi wangʼi gik ma Jehova Nyasaye ma Nyasachi osetimo ni ruodhi ariyogi. Jehova Nyasaye biro timo mana machal kamano ne pinjeruodhi duto kuma udhiyoeno.\n22. Kik uluorgi; nikech Jehova Nyasaye ma Nyasachu owuon nokednu.”\n23. E kindeno ne akwayo Jehova Nyasaye niya,\n24. “Yaye Jehova Nyasaye Manyalo Gik Moko Duto, isechako nyiso jatichni badi mar loch kod tekoni maduongʼ. Nimar en nyasaye mane manie piny kata e polo manyalo timo gik marateke kaka misetimo?\n25. We angʼadi adhi ane piny maber loka Jordan piny gode kod Lebanon.”\n26. To nikech un, Jehova Nyasaye ne okecho koda kendo ne ok onyal chiko ite ne wechena. Jehova Nyasaye nowacho niya, “Mano oromo, kik ichak iwuo koda kuom wachno.\n27. Dhiyo ewi got Pisga mondo ine piny koa wuok chiengʼ nyaka podho chiengʼ kendo koa nyandwat nyaka milambo. Rang piny gi wengeni owuon, nimar ok iningʼad aora Jordan.\n28. Ket Joshua mondo okaw kari kijiwe kendo imiye teko, nimar en ema obiro telo ne jogi koterogi loka cha mondo gikaw piny ma ibiro nenono.”\n29. Omiyo wan ne wadongʼ e bath holo machiegni gi Beth Peor.\nRapar mar Chik 4:1-49\n1. Yaye, jo-Israel, winjuru buche kod chike ma amiyou, luwgi mondo udagi kendo mondo ukaw piny ma Jehova Nyasaye, ma Nyasach kwereu miyou.\n2. Kik umedi kata ugol gimoro amora kuom chik ma amiyou, to rituru chike ma amiyou mag Jehova Nyasaye ma Nyasachu.\n3. Ne uneno gi wengeu uwegi gima Jehova Nyasaye ne otimo Baal Peor. Jehova Nyasaye ma Nyasachu notieko koa kuomu jogo duto mane oluwo Baal mar Peor,\n4. to ne un uduto mane usiko kupadoru kuom Jehova Nyasaye ma Nyasachu pod ungima nyaka chil kawuono.\n5. Ne, asepuonjou buche kod chike kaka ne Jehova Nyasaye ma Nyasacha nochika, mondo uluw chikenego e piny mudhidonjoe kendo kawo.\n6. Ritgiuru maber, nimar mano ema biro nyiso riekou gi ngʼeyou ni ogendini mamoko mabiro winjo buchegi duto wach niya, “Adier, onge oganda mariek kendo man-gi ngʼeyo koganda maduongʼni.”\n7. Ere oganda machielo ma ogen man kod nyasachgi machiegni e yo ma Jehova Nyasaye ma Nyasachwa chiegnigo kodwa e yo moro amora ma walame?\n8. Kara ere oganda machielo maduongʼ man kod buche gi chike makare machal gi chike mamiyou kawuononi?\n9. Beduru motangʼ kendo neuru ni wiu ok owil gi gik museneno gi wangʼu kendo kik uwegi gia e chunyu ka pod ungima. Puonjuru nyithindu kod nyikwau wechegi.\n10. Paruruane chiengʼ mane uchungʼ e nyim Jehova Nyasaye ma Nyasachu e Horeb, kane owachona niya, “Chok ji e nyima ka mondo giwinj wechena mondo mi gipuonjre luora ndalo duto mag ngimagi kendo bende gipuonj nyithindgi wechegi.”\n11. Ne ubiro machiegni ma uchungʼ e tiend got. Godno mach ne liele mochopo nyaka e polo, ka en-gi rumbi maratengʼ kod mudho mandiwa.\n12. Eka Jehova Nyasaye ne owuoyonu kokalo ei mach. Ne uwinjo dwol kawuok ei mach, to ne ok uneno ngʼat mane wuoyono, to makmana dwol kende ema nuwinjo.\n13. Ne owachonu singruokne, ma gin Chike Apar, mane ochikou mondo uluw kendo ne ondikogi e kite mopa ariyo.\n14. Kendo Jehova Nyasaye ne owachona e kindeno mondo apuonju buche kod chike ma onego uluw e piny ma udhiye loka Jordan mondo ukaw.\n15. Ne ok uneno Jehova Nyasaye gi wangʼu e kinde mane uwinjo dwonde koa e mach e got Horeb. Omiyo beduru motangʼ ahinya,\n16. mondo kik ubed jo-mibadhi ka uloso nyisecheu uwegi, kata kido moro amora mochwe ka dichwo kata ka dhako,\n17. kata ka chiayo moro e piny kata ka winyo mafuyo e kor polo,\n18. kata ka gimoro amora mochwe mamol e lowo kata ka rech manie pi.\n19. Ka ungʼiyo polo ma uneno chiengʼ, dwe kod sulwe karieny (ma gin gigo manyiso duongʼ mar polo), to kik gimak pachu mi ukulrunegi ka ulamo. Gin gigo ma Jehova Nyasaye ma Nyasachu osemiyo jopinje duto manie piny bwo polo.\n20. To un, Jehova Nyasaye noresou mogolou e mach mager kuwuok e piny Misri mondo ubed kaka girkeni mare nyaka chiengʼ, mana kaka un sani.\n21. Jehova Nyasaye nokecho koda nikech un, kendo ne okwongʼoreni ok anangʼad aora Jordan mondo adonji e piny maber ma Jehova Nyasaye ma Nyasachu miyou ka girkeni.\n22. Abiro tho e pinyni, ok anangʼad aora Jordan, to un uchiegni ngʼado mondo udhi ukaw kereu e piny maberno.\n23. Beduru motangʼ mondo kik wiu wil gi singruok mane Jehova Nyasaye ma Nyasachu otimo kodu, kik ulos ne un uwegi kido moro amora milamo ma Jehova Nyasaye ma Nyasachu okwero.\n24. Nimar Jehova Nyasaye ma Nyasachu en mach matieko gik mowangʼo kendo en Nyasaye ma janyiego.\n25. Bangʼ ka usedak e pinyno kuom higni mangʼeny mi ubedo gi nyithindo kod nyikwau, bangʼe ubedo jo-mibadhi ma uloso kido mopa kendo utimo gik mamono e wangʼ Jehova Nyasaye ma Nyasachu, ka umiye mirima;\n26. to aluongo polo gi piny mondo obed joneno kuomu kawuono, ni ubiro rumo mapiyo nono e piny ma ubiro kawo loka Jordan.\n27. Jehova Nyasaye biro keyou e dier ogendini kendo ji manok kuomu ema notony e kind pinje ma Jehova Nyasaye noterue.\n28. Kuno unulamie gik ma dhano oloso gi lwetgi, ma gin nyiseche molos gi bao kata gi kite mopa, gin gik ma ok nyal neno, winjo, chiemo kata winjo tik gimoro.\n29. To ka udwaro Jehova Nyasaye ma Nyasachu kanyo, to unuyude ka umanye gi chunyu duto kod ngimau duto.\n30. Bangʼ ka gigi duto osetimorenu mi ubedo gi chuny mool, eka unuduog ir Jehova Nyasaye ma Nyasachu kendo uluore.\n31. Nimar Jehova Nyasaye ma Nyasachu en Nyasaye ma jangʼwono ok enojwangʼu kata tiekou kata wiye wil kod singruok mane otimo gi kwereu kokwongʼore.\n32. Penj ane sani gik mane timore chon, ndalo mane pok onywolu, kochakore e ndalo mane Nyasaye ochweyo dhano e piny; penj ane koa e bath polo konchiel nyaka komachielo. Bende gima duongʼ kama osetimore kata gima chal kama osewinji?\n33. Bende nitie oganda moro mosewinjo dwond Nyasaye kawuoyo e mach kaka usewinjoni ma obedo mangima?\n34. Bende nitiere nyasaye moro mosegolo oganda kuom oganda machielo moselok wasumbini? Koso bende nitiere moro mosetemo timo timbe madongogi gi ranyisi, honni gi lweny kendo gi teko maduongʼ kod bat morie kaka Jehova Nyasaye notimonu e piny Misri e wangʼu kuneno.\n35. Osenyisu gigi duto mondo ungʼe ni Jehova Nyasaye en Nyasaye; onge Nyasaye moro ma ok en.\n36. Noyie uwinjo dwonde gie polo mond opuonjugo. Bende noyienu ma uneno mach makakni e piny, kendo nuwinjo dwonde ei majno.\n37. Nikech ne ohero kwereu mi oyiero nyikwagi bangʼ-gi, ne ogolou Misri en owuon kod tekone maduongʼ,\n38. mondo ogol oko ogendini maroteke moloyou, kokelou e pinygi mondo omiu bedo girkeni kaka en kawuononi.\n39. Yie kendo ikaw odiechiengni obed ei chunyi ni Jehova Nyasaye en Nyasaye e polo malo kendo e piny mwalo. Onge Nyasaye moro machielo.\n40. Emomiyo rituru buchene kod chikene ma amiyou kawuono, mondo gik moko odhi maber kodu gi nyithindu kendo mondo udag amingʼa e piny ma Jehova Nyasaye ma Nyasachu miyou e kinde duto e piny.\n41. Eka Musa noketo tenge mier adek madongo man yo wuok chiengʼ mar aora Jordan,\n42. ma gin kuonde ma ka ngʼato onego wadgi ka ok ochano, to onyalo ringo dhi pondo kuondego mantie e miechgi madongo mondo ores ngimane.\n43. Mier madongo-go gin magi: Bezer manie pinje gode motwo, mano ne jo-Reuben; Ramoth ei Gilead, obed kar jo-Gad; kendo Golan ei Bashan obed mar jo-Manase.\n44. Ma e chik mane Musa omiyo jo-Israel.\n45. Magi e weche, buche kod chike mane Musa omiyogi kane giwuok Misri,\n46. kane gin e holo machiegni gi Beth Peor man yo wuok chiengʼ mar Jordan, e piny Sihon ruodh jo-Amor mane nigi loch Heshbon kendo ne oloye gi Musa kod jo-Israel kane giwuok Misri.\n47. Negikawo pinye gi piny Og ruodh Bashan, mane gin gi ruodhi ariyo mag jo-Amor man loka yo wuok chiengʼ mar Jordan.\n48. Pinyni nochakore Aroer koa e dier holo mar Arnon mochopo nyaka Got Siyon (tiende ni, Hermon),\n49. kendo nokawo gwenge mag Araba man yo wuok chiengʼ mar Jordan, mochopo nyaka Nam mar Araba mantiere e tiend gode mag Pisga.\n7. Mano kaka herani ma ok rum nengone tek, yaye Nyasaye! Joma idewo kaachiel gi joma ni piny yudo kar pondo margi e bwo tipo mar bwombeni.\n8. Gichamo chiemo mangʼeny e hekalu mari ka gimor; imiyogi math moa e aorani mar mor.\n9. Nimar in ema in gi soko mar pi mar ngima; kuom lerni ema wanenoe ler.\n10. Med nyiso herani ni joma ongʼeyi, med nyiso timni makare ne joma gie chunygi ni kare.\n11. Mad tiend joma sungore kik nyona, kata lwet joma timbegi richo gola kama antie.\n12. Neye kaka joma timo gik maricho oriere piny kopodho osedirgi piny ma ok ginyal aa malo!\n7. Joricho osewiti kendo gilal nono, to od ngʼat makare osiko ogurore motegno.\n1. Ji mangʼeny osebedo ka chano weche mane otimore e dierwa,\n2. mana kaka nochiwgi ne wan kod jogo motelo mane gin joneno wangʼ gi wangʼ kendo jotich wachni.\n3. Kuom mano, an bende kaka asenono tiend wechegi malongʼo nyaka aa chakruok, en gima ber bende mondo andikni e yo mochanore maler, in moluor Theofilo,\n4. mondo ingʼe adier mar gik mosepuonji.\n5. E ndalo ma Herode ne ruodh Judea, ne nitie jadolo ma nyinge Zekaria, ma ne en achiel kuom oganda jodolo mag Abija; chiege Elizabeth bende ne nyar dhood Harun.\n6. Giduto ji ariyo ne gin joma kare e nyim Nyasaye, negirito chike Ruoth Nyasaye kod buchene, maonge ketho.\n7. To ne gionge gi nyithindo, nikech Elizabeth ne migumba, kendo ji ariyogo ne hikgi oseniangʼ.\n8. Chiengʼ moro kane ogandagi gi Zekaria ne ni e tich to notiyo kaka jadolo e nyim Nyasaye,\n9. Noyiere gi ombulu kaka chik mar jodolo, mondo odonji ei hekalu mar Ruoth kendo owangʼ ubani.\n10. To ka sa mar wangʼo ubani nochopo, jolemo duto nochokore oko kendo negilamo.\n11. Eka malaika mar Ruoth Nyasaye nofwenyorene, kochungo yo korachwich mar bath kendo mar misango mar wangʼo ubani.\n12. Kane Zekaria onene, ne obwok kendo luoro nomake.\n13. To malaika nowachone ni: “Kik ibed maluor, Zekaria; lamoni osewinji chiegi Elizabeth biro nywoloni wuowi, kendo inichake Johana.\n14. Obiro bedo ni mor kod ilo, to ji mangʼeny nomor nikech nywolne,\n15. Nimar enobed ngʼat maduongʼ e nyim Ruoth. Ok nomadh kongʼo kata gimoro amora makech, to enopongʼ gi Roho Maler chakre nywolne.\n16. Obiro kelo jo-Israel mangʼeny ir Ruoth Nyasachgi.\n17. Kendo notel nyim Ruoth, gi chuny kod teko mar Elija, koduogo chunje wuone ir nyithindgi, kendo koloko joma wigi tek mondo oluw rieko mar ji makare, koiko oganda mowinjore ni Ruoth.”\n18. Zekaria nopenjo malaika niya, “Ere kaka anyalo ngʼeyo ni wachni en adier? An ngʼat moti kendo chiega bende hike oniangʼ.”\n19. Malaika nodwoko niya, “An Gabriel, achungo e nyim Nyasaye, kendo oseora mondo awuo kodi kendo nyisi wach maberni.\n20. To koro ibiro bedo momo kendo ok iniwinj nyaka ndalo ma gini notimre, nikech ne ok iyie wechena mabiro bedo adiera e kindegi mowinjore.”


Yie Mondo Chike Nyasaye kod Puonjge Otieg Chunyi | Puonjruok\nOhinga mar Jarito—Gocho mar Puonjruok | Jun 2018\nSOM E Afrikaans Albanian Altai Alur Amharic Amis Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Bulgarian Cakchiquel Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Dutch Edo Efik Esan Estonian Ewe Faransa Fijian Finnish Fon Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kabuverdianu Kannada Kekchi Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Pidgin (Cameroon) Polish Ponapean Portuguese Portuguese (Portugal) Punjabi Quebec (Ancash) Quechua (Bolivia) Romanian Russian Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zulu\nYie Mondo Chike Nyasaye kod Puonjge Otieg Chunyi\n“Gik minyiso e maparo e chunya.”—ZAB. 119:99.\nWENDE: 127, 88\nINYALO DWOKO NADE?\nAng’o momiyo chunywa mar pogo ber gi rach inyalo pim gi stering’ mar meli?\nAng’o momiyo dwarore ni wamed hero chike Nyasaye?\nBedo Jakristo motegno otudore nade gi kaka watiyo gi chunywa mar pogo ber gi rach?\n1. Achiel kuom gik ma miyo dhano bedo mopogore gi le en ang’o?\nACHIEL kuom gik ma miyo dhano bedo mopogore gi le en ni dhano ne ochue gi chuny mar pogo ber gi rach. Mano en adiera mosenenore nyaka ne dhano chak dak e piny. Kuom ranyisi, ka ne Adam gi Hawa oketho chik Jehova, ne gipondo. Mano nyiso ni chunygi ne chandogi.\n2. Ere kaka inyalo pim chunywa mar pogo ber gi rach gi stering’ mar meli? (Ne picha man malo.)\n2 Joma ok otieg chunygi maber inyalo pim gi meli ma ichiko gi stering’ ma okethore. Dhi e safar gi meli ma kamano nyalo kelo masira. Yamo gi apaka nyaloga baro gi meli kumoro nono. To ka meli nigi stering’ ma tiyo maber, yot mondo jariemb meli ochik meli kik bar. Chunywa mar pogo ber gi rach inyalo pim gi stering’ mar meli. En e ma okonyowa ng’eyo gik ma onego watim kod ma ok onego watim. Kata kamano, mondo chunywa mar pogo ber gi rach ochikwa e yo mowinjore, nyaka tiege maber.\n3. Ang’o ma nyalo timore ka ng’ato ok otiego chunye mar pogo ber gi rach?\n3 Ka ng’ato ok otiego chunye mar pogo ber gi rach kaka dwarore, chunyeno ok nyal geng’e mondo kik otim timbe maricho. (1 Tim. 4:1, 2) Chuny ma ok otieg nyalo kata mana wuondowa mi wachak neno ni gik maricho beyo abeya. (Isa. 5:20) Yesu nonyiso jolupne niya: “Ndalo biro ma ng’ato ang’ata monegou biro paro ni otiyo ne Nyasaye.” (Joh. 16:2) Mano e gima joma ne onego Stefano ne paro, to mano bende e paro ma jonek moko nigo. (Tich 6:8, 12; 7:54-60) Gimiwuoro en ni joma neko ka giparo ni gitiyo ne Nyasaye ketho chike Nyasaye ma giwacho ni gilamono nikech Nyasaye ok oyie gi nek. (Wuok 20:13) Nenore maler ni chunygi mar pogo ber gi rach ok chikgi maber!\n4. Ang’o ma wanyalo timo mondo chunywa mar pogo ber gi rach odhi nyime tiyo maber?\n4 Ang’o ma wanyalo timo mondo chunywa mar pogo ber gi rach odhi nyime tiyo maber? Chike kod puonj ma ni e Wach Nyasaye ‘konyo kuom puonjo ji, siemo ji, rieyo gik moko, kendo kwero ji ka luwore gi gik makare.’ (2 Tim. 3:16) Omiyo, ka wadwaro ni chunywa mar pogo ber gi rach ochikwa maber kendo ofwenynwa paro ma Jehova nigo kuom gik moko, nyaka wapuonjre Muma adimba, wapar matut kuom gik ma wapuonjore, kendo wati gi puonjgo e ngimawa. Wanon ane kaka chike Jehova kod puonjge nyalo konyowa tiego chunywa mar pogo ber gi rach.\nYIE MONDO CHIKE NYASAYE OTIEGI\n5, 6. Luwo chike Jehova konyowa nade?\n5 Mondo chike Nyasaye okonywa maber, somogi kata ng’eyogi kende ok oromo. Nyaka waher chikego kendo waluwgi. Wach Nyasaye wacho niya: “Beduru kuchayo gi marach, to uher gi maber.” (Amos 5:15) To ere kaka wanyalo timo mano? Gima duong’ en ni wapuonjre neno gik moko kaka Jehova nenogi. Wanyalo lero wachno ka watiyo gi ranyisini: Par ane ni nindo ok osebedo ka teri gotieno kaka dwarore. Ka idhi ir laktar, onyisi ni ilok chiemo ma ichamo, iriega dendi matin, kendo itim lokruoge moko e ngimani. Ka itemo tiyo gi parogo, ichako neno lokruok! Onge kiawa ni ibiro hero laktarno nikech okonyi ma ngimani obedo maber.\n6 E yo ma kamano, Jachuechwa omiyowa chike ma geng’onwa moko kuom hinyruok ma wanyalo yudo nikech richo, kendo gimiyo ngimawa bedo maber. Donge wayudo ber mathoth sama waluwo chike Nyasaye ma kwero wacho miriambo, hinyo jomoko, kuo, terruok, timbe gero, kod juok! (Som Ngeche 6:16-19; Fwe. 21:8) Sama waneno kaka luwo chike Jehova konyowa, wachako here kaachiel gi chikenego.\n7. Somo sigand joma iwuoyo kuomgi e Muma kendo paro matut kuomgi konyowa nade?\n7 Gima ber en ni ok ochuno ni waketh chike Nyasaye ma wahinyre e ka wapuonjre ni kare chikego beyo. Wanyalo yudo puonj mang’eny kuom joma Muma wuoyo kuomgi ma ne oketho chike Nyasaye. Ndiko wacho niya: “Ng’at mariek chiko ite kendo opuonjore weche momedore.” (Nge. 1:5, NW) Kuom adier, wayudo puonj mabeyo mogik kowuok kuom Nyasaye sama wasomo sigand joma iwuoyo kuomgi e Muma kendo paro matut kuomgi. Kuom ranyisi, par ane chandruoge ma Ruoth Daudi noyudo ka ne oketho chik Jehova kuom terore gi Bathsheba. (2 Sa. 12:7-14) Sama wasomo wechego kendo waparo matut, wanyalo penjore niya: ‘Ang’o ma Ruoth Daudi ne onego otim mondo kik odonj e chandruok ma kamano? Ka aromo gi tem ma kamano, be abiro tang’ mondo kik adonj e temno? Be abiro ringo aa kanyo kaka Josef notimo, koso abiro lwar ka Daudi?’ (Cha. 39:11-15) Sama waparo matut kuom rach ma nyalo yudowa ka watimo richo, wabiro tiego chunywa mondo ‘ocha gik maricho.’\n8, 9. (a) Chuny mar pogo ber gi rach konyowa nade? (b) Puonj mag Jehova nyalo konyo chunywa mar pogo ber gi rach e yo mane?\n8 Kata obedo ni wanyalo tang’ gi timbe ma chike Nyasaye okwero, nitie weche moko ma Ndiko ok oketoe chik ma achiel kachiel. E weche kaka mago, ere kaka wanyalo fwenyo gik ma Nyasaye oyiego? Kanyo e ma koro chunywa ma otieg gi Muma konyowae.\n9 Nikech Jehova oherowa, omiyowa puonj ma nyalo tayo chunywa mar pogo ber gi rach. Onyisowa kama: “An Jehova Nyasachi, mapuonji mondo iyud konyruok, mateloni e yo madidhie.” (Isa. 48:17, 18) Sama waparo matut kuom puonj mag Muma, warieyo chunywa mar pogo ber gi rach, watiege, kendo wachike. Mano miyo watimo yiero mabeyo kata sama onge chik ma achiel kachiel.\nYIE MONDO PUONJ MAG NYASAYE OTAYI\n10. Puonj gin ang’o, to Yesu nokonyo jomoko nade mondo oti gi puonj?\n10 Puonj gin weche ma oting’o adiera kendo ma konyowa tiyo gi pachwa e timo yiero mabeyo. Mondo wang’e tiend puonj moro, nyaka wang’e paro ma ng’at ma ne ochiwo puonjno ne nigo, kod gik ma ne omiyo ochiwe. Ka ne Yesu yalo e piny ka, ne ochiwo puonj moko madongo ma ne nyalo konyo jopuonjrene mondo gifweny rach kata ber ma timbegi ne nyalo kelo. Kuom ranyisi, ne opuonjogi ni mirima nyalo miyo ng’ato ohiny wadgi, kendo gombo maricho nyalo miyo ng’ato odonj e tim terruok. (Mat. 5:21, 22, 27, 28) Mondo wabed gi chuny ma otieg maber, onego wayie puonj mag Nyasaye otawa mondo watim gik ma miyo Nyasaye duong’.—1 Kor. 10:31.\nJokristo motegno dewo chuny jomamoko (Ne paragraf mar 11 kod 12)\n11. Ang’o momiyo Jokristo ma osetiego chunygi maber pod nyalo timo yiero mopogore opogore?\n11 Nitie weche moko ma Jokristo nyalo timoe yiero mopogore opogore kata obedo ni giduto gisetiego chunygi mar pogo ber gi rach. Kuom ranyisi, ne ane wach kong’o. Muma ok okwero madho kong’o matin. Kata kamano, okwero wach madho kong’o asasa kod mer. (Nge. 20:1; 1 Tim. 3:8) Be mano nyiso ni onge weche momedore ma Jakristo onego onon tek mana ni ok omadho kong’o mang’eny? Ooyo. Kata obedo ni en chunye ok chande, pod dwarore ni odew chuny jomamoko.\n12. Ere kaka Jo-Rumi 14:21 jiwowa mondo wadew chuny jomamoko?\n12 Paulo nowacho gimomiyo Jokristo onego odew chuny jomamoko. Ne ondiko niya: “Ber mondo kik icham ring’o, kata madho divai, kata timo gimoro amora ma kelo chwanyruok ne owadu.” (Rumi 14:21) Be iikori tuonori gimoro ma inie gi ratiro kifwenyo ni gino nyalo chwanyo chuny jomamoko? Ee, mano e gima onego itim. Nitie Jokristo wetewa moko ma ne madhoga kong’o aduwa ka ne pok gipuonjore adiera, to sani koro gikedo matek mondo kik gibil kong’o kata matin. Kuom adier, onge ng’ato ang’ata kuomwa ma diher keto owadwa e tem mar dok e gima noseweyo mi kelne hinyruok maduong’! (1 Kor. 6:9, 10) Omiyo, nyalo bedo marach ahinya ka owadwa ma orwako welo e ode chuno owadwa molime mondo omadh kong’o to ok odwar.\n13. Timotheo ne oketonwa ranyisi mane maber?\n13 Ka ne Timotheo jahigni 20 kama, ne oyie mondo otere nyange mondo kik ochwany chuny Jo-Yahudi ma ne odhi yalonegi. Jaote Paulo bende ne oikorega timo lokruoge moko mondo oyal ne ji duto. (Tich 16:3; 1 Kor. 9:19-23) Mana kaka Timotheo, be iikori timo gimoro amora ma dwarore mondo kik ichwany chuny jomamoko?\n‘KED MATEK MONDO IBED NG’AMA OTEGNO’\n14, 15. (a) Bedo Jakristo motegno oriwo timo ang’o? (b) Yo ma wanyisogo hera otudore nade gi bedo Jakristo motegno?\n14 Jokristo duto onego otim kinda mondo ‘gibed joma otegno’ kar makore mana gi ‘puonj mag mise’ kende. (Hib. 6:1) Mano ok timre atima kende. Nyaka ‘waked matek.’ Bedo Jakristo motegno oriwo timo dongruok e yo ma wang’eyogo adiera kod kaka watiyo gi adierago. Mano e momiyo ijiwowaga ni wasom Muma pile ka pile. (Zab. 1:1-3) Be isechako timo mano? Somo Muma pile ka pile biro miyo ing’e chike Jehova kod puonjge e yo matut.\n15 Kuom chike duto ma omi Jokristo, hera e namba achiel. Yesu nonyiso jopuonjrene niya: “Ma e ma nomi ji duto ong’e ni un jopuonjrena—ka un gi hera e kindu uwegi.” (Joh. 13:35) Jakobo ma owadgi Yesu noluongo hera ni “chik ma ka ruoth.” (Jak. 2:8) Paulo nowacho kama: “Hera e ma chopo weche duto ma chik dwaro.” (Rumi 13:10) Jiwo hera e yo ma kamano ok en gima kawowa gi wuoro nikech Muma wacho ni “Nyasaye en hera.” (1 Joh. 4:8) Nyasaye ok wach awacha gi dhoge ni oherowa. Jaote Johana nondiko niya: “Kuom wachni, hera ma Nyasaye oherowago ne onenore ayanga, ni Nyasaye nooro Wuode ma miderma e piny mondo wayud ngima kokalo kuome.” (1 Joh. 4:9) Ee, hera ma Nyasaye oherowago e ma nomiyo okawo okang’ ma kamano. Okang’ ma wanyisogo ni wahero Jehova kod Wuode, Jokristo wetewa, kod jomamoko e ma nyiso ni wan Jokristo motegno e okang’ ma romo nade.—Mat. 22:37-39.\nSama wamedo tiyo gi puonj mag Muma, mano miyo chunywa tayowa e yo maber (Ne paragraf mar 16)\n16. Kaka wamedo bedo Jokristo motegno, ang’o momiyo tiyo gi puonj mag Muma biro bedonwa mayot moloyo chike?\n16 Kaka imedo bedo Jakristo motegno, e kaka ibiro medo fwenyo ni puonj mag Muma yotni tiyogo moloyo chike. Mano en nikech chik inyalo tigo e wach moro sie, to puonj inyalo tigo e weche mathoth. Kuom ranyisi, nyathi matin ok nyal ng’eyo gimomiyo bedo gi osiepe maricho ok en gima ber, omiyo, janyuol mariek biro ketone chike ma biro konye kik oriwre gi osiepe maricho. (1 Kor. 15:33) Kata kamano, kaka nyathino medo dongo e kaka pache bende medo yawore, kendo obedo gi nyalo mar tiyo gi puonj mag Muma. Mano miyo onyalo tiyo gi rieko e yiero osiepe mabeyo. (Som 1 Jo-Korintho 13:11; 14:20.) Sama wamedo tiyo gi puonj mag Muma, wabedo gi paro kaka mar Jehova, to mano miyo chunywa tayowa e yo maber.\n17. Ang’o momiyo wanyalo timo yiero ma biro moro Jehova?\n17 Kuom adier, wan gik mathoth ma nyalo konyowa timo yiero ma biro moro Jehova. Ka watiyo maber gi chike kod puonj ma yudore e Wach Nyasaye, wabiro ‘bedo moromo chuth, kendo moikore maber ne tije mabeyo duto.’ (2 Tim. 3:16, 17) Omiyo, sik ka imanyo puonj mag Muma mondo okonyi “yango dwach Jehova.” (Efe. 5:17) Ti maber gi gige puonjruok ma imiyowaga kaka Watch Tower Publications Index, Buk Makonyo Joneno mag Jehova e Timo Nonro, Watchtower Library, Watchtower ONLINE LIBRARY, kod JW Library. Gigo olos mondo okonywa yudo ber mathoth sama watimo puonjruokwa wawegi kata lamo mar joot.\nCHUNY MOTIEG GI MUMA KELO GUETH MATHOTH\n18. Sama watiyo gi chike Jehova kod puonjge, wayudo gueth mage?\n18 Sama watiyo gi chike Jehova kod puonjge, wayudo gueth mathoth. Zaburi 119:97-100 wacho kama: “Ahero chikni nadi! Apare e chunya pile ka pile. Wecheni michiko miya rieko moloyo mar jowasika; nimar gin koda ndalo duto. Alony moloyo jopuonjna duto; nimar gik minyiso e maparo e chunya. Alony moloyo jo moseti, nikech aserito gik mipuonjo.” Ka wakawo thuolo mar paro matut kuom chike Nyasaye kod puonjge, wabiro bedo gi rieko kod lony. Ka wadhi nyime timo kinda ma kamano e tiego chunywa mar pogo ber gi rach, wabiro timo dongruok e luwo ranyisi mar Kristo.—Efe. 4:13.\n“Pinyruodha Ok En mar Pinyni”\nWabeduru e Winjruok Achiel Mana Kaka Jehova gi Yesu\nNyasaye Di ne Oyie Kode\n“Weuru Ler Maru Orieny” Mondo Jehova Oyud Duong’\nSIGAND NGIMA Jehova ne Ohoya e Chandruogena Duto\nMos Nigi Teko!\nText Yore mag golo buge mag digital OHINGA MAR JARITO—GOCHO MAR PUONJRUOK Jun 2018\nOHINGA MAR JARITO—GOCHO MAR PUONJRUOK Jun 2018


1 Korintho 6:18-20\n Ringuru utony ni terruok. Richo duto ma ngʼato timo otimo oko mar ringre, to ngʼat machodo timo richo ni ringre owuon. Donge ungʼeyo ni ringreu en hekalu mar Roho Maler modak eiu kendo ma Nyasaye osechiwonu? Ok un mau uwegi; to nongʼiewu gi nengo matek. Omiyo miuru Nyasaye duongʼ gi ringreu.\n1 Korintho 10:23-31\n Ngʼato nyalo wacho niya, “Oyiena timo gimoro amora mwadwaro,” to gik moko duto ma watimo ok kelnwa konyruok. Ngʼat machielo to wacho niya, “Oyiena timo gimoro amora madwaro,” to gik moko duto ma watimo ok kelnwa dongruok. Kik ngʼato dwar mana gik makonye en owuon, to ngʼato mondo odwar gima konyo jowadgi bende. Un thuolo mar chamo ringʼo mongʼiew e chiro ma ok ubedo gi penjo mathoth e chunyu nikech Muma wacho niya, “Piny kaachiel gi gik moko duto manie iye, gin mag Jehova Nyasaye.” Ka ngʼat ma ok oyie kuom Kristo ogweli e chiemo, kendo ihero dhi, to cham gimoro amora moketi e nyimi ma ok ichich gi penjo mathoth e chunyi. To ka ngʼato onyisi niya, “Chiemoni ne olosi mondo otimgo misango ne nyiseche manono,” to kik icham chiemono, nikech wach ma ngʼatno onyisino, kendo nikech wach mar chich ma in-go. Tim kamano mar konyo chuny ngʼatno, to ok nikech konyruokni. Ere gima omiyo paro manie chuny ngʼat machielo ema mona timo gima aneno ni an gi thuolo mar timo? Ka agoyo erokamano ni chiemo ma achamo, to angʼo momiyo ikwana ka jaketho ne gima agoyonee Nyasaye erokamano? Omiyo gimoro amora mutimo, bed ni uchiemo kata umetho, to timgiuru duto mondo Nyasaye oyud duongʼ.\nkendo mondo ungʼe gima miyo Ruoth mor.\n1 Korintho 3:16-17\n Donge ungʼeyo ni un uwegi un e hekalu mar Nyasaye, kendo ni Roho mar Nyasaye odak eiu? Ka ngʼato oketho hekalu mar Nyasaye, to Nyasaye biro tieke, nikech hekalu mar Nyasaye ler, to un e hekaluno.


2 Korintho 12 - Holy Bible [Luo Bible 2015] - (2Kor 12)\nOchuna ni nyaka apakra, kata obedo ni ok kony gimoro kamano. To koro abiro wuoyo kuom fweny maseneno kod weche mopondo ma Ruoth oseelona.\nAng’eyo ja-Kristo moro mane oter e polo mar adek, higni apar gang’wen mokadho. (Ok ang’eyo ka ringre ema ne oter kuno, kata ne oneno mana fweny.)\nAwacho kendo ni ang’eyo ni ng’atno noter e Paradis. (To ok ang’eyo kata gino notimore adier, kata ne en mana fweny. Nyasaye kende ema ong’eyo.)\nKuno, nowinjoe weche maling’ling’ ma ng’ato ok dihedhre hulo.\nNg’at ma kamano ema nyalo miyo apakra, to ok abi pakora nikech an awuon, to mak mana ni abiro pakora kuom nyawona\nTo ka dabed ni adwaro pakora, to ok dabedo ng’ama ofuwo, nikech dawacho mana adiera. To ok anyal pakora, nimar ok adwar ni mondo ng’ato opaka moloyo gima oseneno katimo, kata ma owinjo ka awacho.\nEmomiyo ne omiya kudho machwowo ringra, ma en jaote mar Satan, mondo omonja kik asungra, kata kik ating’ra malo nikech duong’ miwuoro mar gik mane Nyasaye ofwenyona.\nNe asayo Ruoth didek mondo ogol wachni kuoma,\nAtimora ka ng’ama ofuwo, to un ema usemiyo abedo kamano. Ne onego upwoya, nimar kata obedo ni ok an gimoro, to joote muparo ni dongogo ok oloya kata matin.\nNe anyisou ni an jaote maradier katimonu ranyisi gi honni kod tije madongodongo, ka adhil gi chandruok kod masiche.\nKoro ere yo mane kanyakla mamoko mag jo-Kristo oloyougo, mak mana ni an awuon ema ne ok akwayou mondo ukonya? Ka uneno ni mano en ketho, to ara yieuru ung’wonna kuom kethonano!\nKoro aikora mondo abi iru e limbena mar adek, to pod ok nadwar mondo ukonya, nikech ok mwanduu ema adwaro, to adwaro mana un uwegi. Nyithindo ok onego ken ni jonywolgi, to jonywol ema keno ni nyithindgi.\nAn to ayie chiworanu gi mor, katiyonu gi tekra duto. To ka an aherou ahinya kamano, koro mano dimi uhera mana matin koso?\nUng’eyo ni ne ok akwayou mondo ukonya, to pod ubiro wacho ni ne ahoyou, mi amakou gi rieko.\nTo joma ne aoro iru ne amiyo omayou gimoro koso?\nAdier, ne akwayo Tito mondo obi iru, kendo ne aore gi owadwa machielo cha. To Tito nomayou gimoro koso? Donge wan gi Tito ne wawuotho gi Roho achiel, kendo e yo achiel?\nKamoro uparo ni watemo doko joma beyo e nyimu kwandikonu wechegi duto! Ooyo, wawuoyo mana e nyim Nyasaye, ka wan kuom Kristo. Osiepena, gik moko duto mwatimo, watimo mana ni mondo wagergo chunyu.\nAluor ni ka abiro to dipo ka anwang’o ka ok uchal kaka adwaro, kendo un bende dipo ka unwang’o ni ok achal kaka udwaro! Aluor ni dhaw gi nyiego gi mirima gi ichlit gi ajara gi kuoth gi sunga kod koko nyalo betie.


Wuok 34 - Holy Bible [Luo Bible 2020] - (Wuok 34)\nJehova Nyasaye nowacho ne Musa niya, “Paa kite ariyo machal gi mane okwongo ka kendo anandikie weche mane ni e kite mokwongo mane itoyo.\nBed moikore gokinyi kendo ibi ira ewi Got Sinai kendo kanyo ema anaromie kodi.\nOnge ngʼato angʼata manobi kodi kata manobed machiegni ewi got kata mana chiayo kod kweth mag dhok kik kwaa e alwora mar godno.”\nKuom mano Musa nopayo kite ariyo machal gi mane okwongo ka kendo nodhi ewi Got Sinai gokinyi kotingʼogi e lwete mana kaka Jehova Nyasaye nosechike.\nEka Jehova Nyasaye nolor koa ei boche kendo nochungʼ kanyo kod Musa kohulone nyinge mar Jehova Nyasaye.\nKendo nokadho e nyim Musa kohulo niya, Jehova Nyasaye, Jehova Nyasaye, ma jangʼwono kendo ma kecho ji, ahora mos bende agundho gihera kod adiera,\nMusa nokulore nyaka e lowo mapiyo nono mi olamo.\nNowacho niya, “Yaye Ruoth Nyasaye, ka ayudo ngʼwono e nyim wangʼi, to yie idhi kodwa. Kata obedo ni jogi gin joma tokgi tek kamano, to wenwa kuom timbewa mamono kod richowa kendo kwan-wa kaka mwanduni.”\nEka Jehova Nyasaye nowacho niya, “Atimo kodi singruok. E nyim jogi duto abiro timo honni madongo mapok otimie oganda moro amora e piny. Jogo mudak e kindgi biro neno kaka timbe ma an Jehova Nyasaye abiro timo dongo.\nRituru chike ma amiyou kawuono. Abiro riembo oko e nyimu jo-Amor, jo-Kanaan, jo-Hiti, jo-Perizi, jo-Hivi kod jo-Jebus.\nBeduru motangʼ ne timo winjruok gi jogo modak e pinyno ma udhiyoe, nono to ginibednu obadho.\nMukuru kendegi mag misengini, touru kitegi mopa milamo kendo tongʼuru sirnigi mag Ashera.\n“Beduru motangʼ ne timo winjruok gi jogo modak e pinyno; nimar ka gilamo nyisechegi e yor dwanyruok kendo gitimo misengini gibiro luongou kendo ubiro chamo chiembgi mag misengini.\nTo bende ka ukawo nyigi moko mondo obed mond yawuotu mi nyigigo odwanyore kendgi gi nyisechegigo, to gibiro miyo yawuotu timo kamano.\n“Kik ulos nyiseche mothedhi mag mula mondo ulam.\n“Timuru nyasi mar Sawo mar makati ma ok oketie thowi kuom ndalo abiriyo kaka nachikou. Timuru mano e kinde moketi e dwe mar Abib, nimar e dweno ema ne agoloue e piny Misri.\n“Nyak mokwongo mar nyodo e kind jo-Israel en mara, bed ni en dhano kata jamni.\nWaruru nyodo mokwongo mar punda gi nyarombo, to ka ok unyal ware, to tururu ngʼute. Waruru yawuotu makayo. “Onge ngʼama onego obi e nyima gi lwete nono.\n“Kuom ndalo auchiel unutim tijeu to odiechiengʼ mar abiriyo unuywe; kata mana e kinde mag pur kod keyo bende nyaka uywe.\n“Timuru nyasi mar Sawo mar Jumbe gi keyo mar nyak mokwongo mar ngano kod Sawo mar Pono Olembe e rumb higa.\nJou machwo duto nyaka chopi e nyim Jehova Nyasaye Manyalo Gik Moko Duto, ma Nyasach Israel nyadidek e higa.\nAbiro riembo oko ogendini bende abiro yaro tongʼ mar pinyu kendo onge ngʼat manobed gi gombo kuom pinyu e kinde ma udhi ir Jehova Nyasaye ma Nyasachu ngʼato ka ngʼato nyadidek e higa.\n“Kik uchiwna remo motimgo misango kaachiel gi gimoro amora moketie thowi, kendo misango moro amora mochiw chiengʼ nyasi mar Pasaka kik dongʼ nyaka okinyi.\n“Keluru cham mabeyo mokwongo nyaknu e lowo e od Jehova Nyasaye ma Nyasachu. “Kik uted nyadiel ma pod dhodho cha min.”\nKane Musa olor koa e Got Sinai gi kite ariyo mopa mag Sandug Muma kotingʼo e lwete to ne ok ongʼeyo ni lela wangʼe ne rieny nikech nosewuoyo gi Jehova Nyasaye.\nKane Harun kod jo-Israel duto oneno ka lela wangʼ Musa rieny, negiluoro biro bute machiegni.\nTo Musa noluongogi; omiyo Harun kod jodongo duto mag oganda Israel noduogo ire mi owuoyo kodgi.\nBangʼe jo-Israel duto nobiro machiegni kode kendo ne omiyogi chike duto ma Jehova Nyasaye nosemiye e Got Sinai.\nKane Musa otieko wuoyo kodgi, noketo ragengʼ e wangʼe.\nTo e kinde moro amora mane odhi e nyim Jehova Nyasaye mondo owuo kode, to nogolo ragengʼno nyaka owuog e nyime. Kane owuok oko mi onyiso jo-Israel gima Jehova Nyasaye osewachone, negineno wangʼe karieny.\nEka Musa ne gengʼo wangʼe kendo nyaka chop ochak odhi owuo gi Jehova Nyasaye kendo.


Luka 14 - Holy Bible [Luo Bible 2020] - (Luk 14)\nChiengʼ Sabato moro, kane Yesu odhi chiemo e od ja-Farisai moro marahuma, nobedo kane ingʼiye ahinya.\nTo e nyime kanyo ne nitie ngʼato mane bur okuodo ngʼute maduongʼ.\nYesu nopenjo ja-Farisai kod joma olony e chik ni, “En gima owinjore gi chik mondo ochang ngʼato chiengʼ Sabato koso?”\nTo negilingʼ thi. Eka nokawo ngʼatno, nochange kendo noweye odhi.\nEka nopenjogi niya, “Ka ngʼato kuomu nigi wuode kata rwadhe to wuodeno kata rwadheno olwar e soko chiengʼ Sabato, donge diywaye igole oko mana gikanyono?”\nTo ne gionge gima digiwachi.\nKane oneno kaka welo yiero kuondegi mag bet moyiedhi, e kar mesa, nogoyonegi ngero kama:\n“Ka ngʼato oluongou e nyasi mar kisera to kik ibed e kom moyiedhi, nimar dipo ka ngʼato moro mogen moloyoi oluongi bende.\nKa en kamano, to ngʼama noluongou ji ariyogi ka, biro wachoni ni, ‘Mi jali komi.’ Kamano eka wiyi nokuodi nyaka inidhi ikaw kom kar bet man chien moloyo.\nTo ka oluongi e nyasi moro mar kisera kamoro to bed mana e kom man chien moloyo, mondo ka ngʼat moluongino obiro to obiro wachoni ni, ‘Osiepna, sudi malo nyime kama berni!’ Kamano iniyud luor e nyim welo weteni duto.\nEka Yesu nowachone ngʼat mane oluongeno niya, “Ka ichiwo chiemb odiechiengʼ kata chiemb otieno, kik iluong mana osiepeni, oweteni kata wedeni, kata jogwengʼu momew, nimar ka itimo kamano, kamoro giniluongi chiengʼ moro, mi gichuli kar luong mane iluongigono.\nTo ka iloso nyasi, iluong joma odhier, rangʼonde gi pudhe kod muofni,\neka ibiro gwedhoi kata obedo ni ok ginyal chuloi, to nochuli chiengʼ chier mar joma kare.”\nKa achiel kuom jogo mane ni kode e mesa nowinjo ma, nowachone Yesu niya, “Ogwedhi ngʼatno mabiro chiemo e nyasi mar pinyruoth Nyasaye.”\nYesu nodwoke niya, “Ngʼat moro ne oloso nyasi maduongʼ kendo noluongo welo mangʼeny.\nE kinde mar nyasino nooro jatichne mondo onyisi jogo mane oluongi, ‘Biuru, nikech gik moko duto koro oseikore.’\n“To giduto machalre negichako wacho weche ma ginyisogo wuon nyasi gimomiyo ok ginyal biro. Ngʼat mokwongo nowacho ni, ‘Koro eka asengʼiewo puodho moro, to nyaka adhi mondo anene. Yie ingʼwon-na.’\n“Ngʼat machielo nowacho niya, ‘Koro eka angʼiewo rweth pur moromo jok abich, to adwaro dhi mondo atemgi, yie mondo ingʼwon-na.’\n“Eka Jal machielo bende nowacho niya, ‘Eka aa kendo, omiyo ok anyal biro.’\n“Jatich noduogo kendo nowacho wechego ni ruodhe. Eka wuon ot nobedo mager kendo nowacho ni jatichne ni, ‘Wuogi idhi mapiyo e yore madongo kod yore matindo mag dala mondo ikel joma odhier gi rangʼonde, muofni kod pudhe.’\n“Jatich nowacho ni, ‘Jaduongʼ gima nende ichikowa osetim, to pod thuolo nitie.’\n“Eka jaduongʼ nowachone jatichne ni, ‘Wuogi idhiyo oko e akek yore makalo e kind mier kendo luong ji duto mondo gidonji, eka oda opongʼ.\nAwachonu ni, onge kata ngʼato achiel kuom jogo mane oluongi manobil chiemba.’ ”\nJi mangʼeny ne wuotho kod Yesu, eka nolokore irgi mowachonegi niya,\n“Ka ngʼato obiro ira, to ok okwedo wuon-gi kod min-gi kod chiege gi nyithinde, owetene gi nyiminene ee, kata ngimane owuon ok onyal bedo japuonjrena.\nKendo ngʼato angʼata ma ok otingʼo msalape mondo oluwa ok onyal bedo japuonjrena.\n“Ka dibed ni achiel kuomu dwaro gero ot. Donge obiro bedo piny mokwongo mondo okwan nengone mondo one ka en gi pesa moromo mar tieke?\nNimar ka oketo mise to ok onyal tieke, ji duto manene biro nyiere,\nkagiwacho ni, ‘Jali nochako gedo to ok onyal tieko.’\n“Kata ka dibed ni ruoth moro dwaro dhiyo e lweny e kinde gi ruoth machielo. Donge mokwongo onego obed piny mondo opar anena ka ji alufu apar ma en-go bende onyalo kedogo gi jal mabiro monje man-gi ji alufu piero ariyo?\nKa ok donyal, to obiro oro joote ka pod jal machielo pod ni kuma bor, mondo onyise ni odwaro mondo giwinjre e yor kwe.\nMachalre kamano bende, ngʼato kuomu ma ok oweyo gige duto ok onyal bedo japuonjrena.\n“Chumbi ber, to ka ndhathe orumo, ere kaka dimiye obed gi ndhathe kendo?\nOk owinjore ne tich lowo kata mana pidh owuoyo, omiyo ipuke oko. “Ngʼat man-gi it mar winjo wach mondo owinji.”


Win Jojo ‘Good To Know’ album! | NME AAA\nThe following rules ("Specific Rules") together with the general competition terms and conditions (which can be found at http://win.buyexpressly.com/competition-terms.html) (the "Competition Terms and Conditions") of Expressly (as defined in the Competition Terms and Conditions apply to 'Win Jojo ‘Good To Know’ album!' competition (the "Competition") which will run from 'May 14, 2020' to 'June 14, 2020' on NME AAA website: https://aaa.nme.com.\nTo enter the Competition an Entrant must go online to https://aaa.nme.com/competitions/jojo-good-to-know and register their details. Online entry will open at 06:00:00 AM May 14, 2020 and close at 11:59:00 PM on June 14, 2020. All times are London times.


nike free v3, nike free outlet philadelphia - nike free man stylish 068-8 sneaker advanced material, black nike free retail prices\nHome >> Nike Free >> Nike Free man >> 68?8?1? >> Nike Free Outlet Philadelphia - Nike Free Man Stylish 068-8 Sneaker Advanced Material,nike free 5,official authorized store\nNike Free Outlet Philadelphia - Nike Free Man Stylish 068-8 Sneaker Advanced Material,nike free 5,official authorized store\nsale nike free runs nike free nike free man 68?8?1? , nike free outlet philadelphia - nike free man stylish 068-8 sneaker advanced material,nike free 5,official authorized store nike 5.0 free,competitive price\nAir Jordan L’Style Flight - Black Green,jordan caps,newest collection\nAir Jordan 19 (XIX) - White Chrome - Flint Grey -Black,jordan space jams,Save...\nNike Air Max 90 Men Black White Yellow Logo,nike air max white,Outlet Seller...


Luka 18 - Holy Bible [Luo Bible 2020] - (Luk 18)\nEka Yesu nogoyo ngero ne jopuonjrene mondo onyisgi gibed ka gilamo kinde duto kendo kik chunygi aa.\nNowachonegi niya, “E dala moro ne nitie jangʼad bura mane ok oluoro Nyasaye kata ok odewo ji.\nTo ne nitie dhako ma chwore otho moro e dalano manobedo kadhiyo ire pile giywakne kakwaye ni, ‘Yie ingʼadna bura e kinda gi ngʼat ma hinyani!’\n“Kuom kinde moko moromo nodagi, to bangʼe mogik nowacho kende owuon ni, ‘Kata obedo ni ok aluoro Nyasaye kendo ok adewo ji kamano\nto nikech dhako ma chwore othoni osiko chanda, abiro neno ni angʼadone bura kare, mondo kik oola gibiro ma obirogo ira pile!’ ”\nTo Ruoth nowacho niya, “Winjeuru gima ne jangʼad bura ma ok kareno owacho!\nTo donge Nyasaye biro ngʼado bura kare ni joge moyier, maywakne odiechiengʼ gi otieno? Bende obiro tamore ma ok owinjogi?\nNe joma noketo genogi kuomgi giwegi maparo ni gin joma kare kendo mane ochayo ji mamoko duto, Yesu nogoyonegi ngero kama:\n“Ji ariyo nodhi lemo ei hekalu, achiel ne en ja-Farisai to machielo ne jasol osuru.\nJa-Farisai moro nochungo malo mi olamo ka opwoyore ni, ‘Nyasaye, agoyoni erokamano ni ok an kaka ji mamoko, ma jomecho, joma timo timbe maricho, jochode, kata mana kaka jasol osuruni.\n“To jasol osuru nochungo mabor. Ne ok onyal kata mana ngʼiyo polo malo, to nogoyo kore kendo nowacho ni, ‘Nyasaye, kecha, an jaricho.’\n“Awachonu ni ngʼatni, ma ok ngʼat machielono, nodhi dala ka en kare e nyim Nyasaye. Nimar ngʼato angʼato matingʼore malo kende nodwok piny, to ngʼat madwokore piny notingʼ malo.”\nJi ne kelo nyithindo matindo ir Yesu, mondo ogwedhgi. Kane jopuonjre noneno mano negikwerogi.\nTo Yesu noluongo nyithindo ire kendo nowacho niya, “Weuru nyithindo matindo obi ira, kendo kik utamgi, nikech pinyruoth Nyasaye en mar ji machal ka magi.\nAwachonu adier ni, ngʼato ma ok orwako pinyruoth Nyasaye kaka nyathi matin ok nodonji ngangʼ.”\nJatelo moro nopenje niya, “Japuonj maber, en angʼo monego atim mondo ayud ngima mochwere kaka girkeni mara?”\nYesu nodwoke kapenje niya, “Angʼo momiyo iluonga ni ngʼama ber? Onge ngʼama ber, makmana Nyasaye kende.\nNodwoke niya, “Magi duto aserito nyaka aa rawera.”\nKane Yesu owinjo wachno, nowachone niya, “Pod iremo gimoro achiel. Lok mwanduni duto ma in-go pesa, mondo ipog joma odhier, eka inibed gi mwandu mokan e polo. Bangʼ timo kamano to bi mondo iluwa.”\nKa nowinjo ma, nobedo mokuyo ahinya, nikech ne en ngʼat man-gi mwandu mathoth ahinya.\nYesu nongʼiye kendo nowachone niya, “Mano kaka en gima tek mondo jomoko odonji e pinyruoth Nyasaye.\nChutho, yot mondo ngamia okadhi e wangʼ sandan, moloyo jamoko donjo e pinyruoth Nyasaye!”\nJogo manowinjo mani nopenjo niya, “Kare en ngʼa manyalo kwo?”\nPetro nowachone niya, “Wan waseweyo gik moko duto mane wan-go mondo waluwi!”\nYesu nowachonegi niya, “Awachonu adier ni, onge ngʼato moseweyo dalane kata jaode kata owetene, kata jonywolne, kata nyithinde nikech pinyruoth Nyasaye\nma ok norem mak oyudo nyadi mangʼeny marome e tiengʼni kendo e tiengʼ mabiro, noyud ngima mochwere.”\nYesu nokawo jopuonjre apar gariyo otero tenge kendo nowachonegi niya, “Eri wadhi nyaka Jerusalem, to gigo duto mane ondiki gi jonabi kuom Wuod Dhano ibiro timogi.\nIbiro chiwe ne joma ok jo-Yahudi. Gibiro jare, giniyanye, mi gingʼudh olawo kuome.\nBende ginichwade ma gininege, to chiengʼ mar adek enochier kendo.”\nJopuonjre ne ok owinjo tiend wechegi kata matin. Tiend wechegi nopandnegi, kendo ne ok gingʼeyo gima ne owuoyo kuome.\nKane Yesu chiegni chopo Jeriko, ngʼat moro ma muofu noyudo obet e bath yo kakwecho.\nKane owinjo ka oganda kadho, nopenjo ni en angʼo matimore.\nNegidwoke niya, “Yesu ja-Nazareth ema kadho.”\nNoluongo matek niya, “Yesu, Wuod Daudi, yie ikecha!”\nTo jogo ma notelo e yo nokwere kendo nowachone ni olingʼ thi, to nomedo goyo koko niya, “Wuod Daudi, yie ikecha!”\nYesu nochungo kendo nochiko mondo okel ngʼatno ire. Kane obiro machiegni, Yesu nopenje niya,\n“Angʼo midwaro mondo atimni?” Nodwoko niya, “Ruoth, adwaro mondo anen.”\nYesu nowachone niya, “Nen! Yieni ema ochangi.”\nGikanyono nochako neno kendo noluwo bangʼ Yesu, kopako Nyasaye. Ka ji duto noneno mano, negipako Nyasaye.


Bible in one year - Luo Bible 2015 - December 1\n1. To jonabi mag miriambo bende nowuok kuom oganda Nyasaye e ndalo mokadho. Kamano bende e kaka jopuonj mag miriambo biro wuok kuomu. Ginikel ling’ling’ puonj mag miriambo maketho ji, kendo ginikwed kata mana Ruoth mane owarogi, mi gimi tiekgi piyopiyo nono.\n2. Kata kamano, ji mang’eny noluw timgi mag anjawo, kendo ji nowuo marach kuom Yor Adiera, nikech timbegigo.\n3. Kuom gombo chamo gik malang’, jopuonj mag miriambo nokaw giu gi weche mag wuond. To jang’ad bura oseng’ado buchgi chon! Kum ema oritogi, kendo ng’ama biro tiekogi ok nindi!\n4. Nyasaye ne ok oweyo malaika mane oketho mak okumo, to nowitogi e mach ma ok tho, kuma otuegie e mudho gi nyororo ka girito Chieng’ Bura.\n5. Bende Nyasaye ne ok oweyo piny machon mak otieko, kane okelo ataro e piny joricho, to noreso mana Nowa, mane jaland Wach Makare, kod ji mamoko abiriyo.\n6. Nyasaye nokumo mier mag Sodom gi Gomora, kowang’ogi, mi gilokore buru. Kamano nolokogi ranyisi mar gima biro timore ni joma ok oluoro Nyasaye.\n7. Lut to noreso nimar ne en ng’at maber, kendo chunye ne chandore ahinya nikech tim anjawo mag joma timbegi richo.\n8. Ng’at makareno nodak e kind jogo, kendo pile ka pile nowinjo kendo oneno gik ma gitimo, omiyo chunye nochandore ahinya kuom timbegi mag dwanyruok.\n9. Kamano waneno ni Ruoth ong’eyo reso joma oluore kuom tem mochomogi, kendo ong’eyo keto joricho e kum nyaka chop Chieng’ Bura,\n10. to moloyo jogo matimo dwaro mag ringruok kuom gombo mochido, kendo chayo teko mar Nyasaye. Jopuonj mag miriambo nigi chir, kendo wang’gi tek, bende ok giluoro yanyo joma nigi duong e polo.\n11. To kata mana malaika man gi teko kod nyalo moloyogi, to ok donjnigi gi weche maricho e nyim Ruoth.\n12. To jogo chalo gi le maonge rieko, mane onywol mana ni mondo omaki kendo onegi. Giwuoyo marach kuom gik ma gikia, omiyo gin bende notiekgi mana ka le maonge rieko.\n13. Giniyud pok mar richo, kar richo ma gisetimo. Timo gik ma gombogi dwaro odiechieng’ alanga ema miyogi mor. Ka gichiemo kodu to gikelonu wichkuot, kendo gimiyo nyingu kethore, ka giowore gi timbegi mag wuond!\n14. Wengegi rango mon mana gi gombo maricho, kendo gombo ma gin-go mar dwaro timo richo ok rum. Giywayo joma yiegi yomyom, gitero e richo, bende chunygi ong’iyo gi gombo gik moko. Gin joma okuong!\n15. Giseweyo yo ma oriere tir, mi gilal, nimar giseluwo mana yor Balaam wuod Boer, mane oketo chunye kuom yudo pok mar tim maricho.\n16. To kanyna mamomo nowuoyo gi dwond dhano, kokwero janabino kuom kethone, mi otieko neko mare.\n17. Jogo chalo gi sokni maonge pi, kendo gichalo gi ong’ueng’o ma yamb koth riembo. Gin, gima okannigi en mana mudho mandiwa.\n18. Giwuorore gi weche manono, kendo kuom gombo mag ringruok gihoyo joma dwaro tony kaa kuom joma timbegi nono.\n19. Gisesingore ni jogo ni gibiro miyogi thuolo, to gin giwegi gin wasumbini mag gik makelo kethruok, nimar ng’ato doko misumba gimoro amora moloyo chunye.\n20. Ka ji osetony e kethruok mar pinyni nikech ging’eyo Ruodhwa kendo Jawarwa Yesu Kristo, to eka gichako giduodore e kethruok, mi kethruok makogi, to ngima ma gibedogo achien doko marach moloyo ngima mane gin-go mokwongo.\n21. Dine obedonigi maber ka dine ok ging’eyo yo makare, moloyo ng’eyogo, to bang’e gidok chien giweyo chik maler mane omigi.\n22. Osetimorenigi mana kaka ngero wacho ni, “Guok odok nang’o ng’okne,” kendo ni, “Ngurue moselwoki odok ng’ielore e chuodho.”


Nwang' e-mail ka jaluo.com\nSIGAND OPUK GI AKURU\nChon gi lala opuk kod akuch odulga ne gin osiepe mangita gi del. Ne gidak\ngi kwe ka gipuonjore kendo ging'adore rieko kanyakla. Ne githoro limore\nmakmana ni monde gi emane jochwanyogi kane gigoyyo mbaka-gi giwegi.\nCheing' moro achiel akuru nodhi limo opuk. Kuom hawi maber, noyudo ka chi\nopuk onge kendo cheing'ono mbaka nodhi nyawang' achiel makata ng'ama\nng'adogi e wach ne onge,Akuru be mor kod mbaka machieng'ono mi nopenjo opuk niya"Osipna to kawuono jaodi odhi kanye ma wabudho makata ng'ama ng'ado dhowa ongeni? Opuk noduoke "Oseipna in ng'at mawagenorego ma ka wach dhako ema diketha kodi mi bedni kata mbaka ok wanyal goyo maber, thoo! ajok kendo nyoro asenego dhakono".\nAkuru notimo mos ahinya kuom winjo wachno. Opuk to notemo nyise marach ni kik odew ahinya mimar en tinde ekaoyudo thwolo mar cham ngima gi nyadendi gweng". Akuru ilo nomako mi nogeto kit dak ma osiepne nodak godo. Nong'ado ei chunye no obende nyaka otim mana kata osipne osetimo.\nKane odok dala, nochako kwinyo chiege gi mar oyiem. Miero nochakore e\nkindgi mi nogoyo dhano motho tikli. Ka mach momwochie olemo, wachno\nmolandore e gweng' mi nyiri duto koro noluoro akuru ma ka ginene to giringo\naringa. Bang' ndalo manok, akuru nodhi limo opuk, mondo opakre ne kuom tich mosetimo. Ka nondojoe dala maduong'o dhoot, chi opuk emane oywuone thigo.\nNobuok kogoyo nduru matek, "Uuuwi,Uuuwi, opuk omera dhani oduogo kod chien e dalani ka,Uuuwi, jadilere!".\nOpuk nowinjo koko mowuok oko. Nonyise ni mano ok jachien "En mana jaoda ema ineno-no. Yande otho to osechier".nokone ni, "mon chierga kamano pile".\nAkuru nong'eyo no osiepne ose tiyo kod mirasia, omiyo nowuok kanyo kodhi\ndalane ka chunye opong gi mirima. Godiechiengno, akuru nobedo gi kuyo\nmalicj ahinya ndalo duto. Nong'ado manyinya ni ok newuonde gi dichwo moro kendo. Omiyo winj akuru osiko ka chiedho gi mondgi kang'wen.\nKa nywawadgi otho to oyud dhako machielo nimar moko ong'eyo ang'eya ni\nonego chiege, bange'eno dichwo bende ok dagi aminga' ka pok otho.\nTinde kaji doyo kamoro amora to iwino ka akuru wero chiege maneonego\nni."Opuk owuonda ago chiega nyakajulu atho tiyo*2\n(Jandiko en NICK Nyakwar Obere, ka en e Boma ma Kisumo)\nKa in gi mari moro ma di wandik ka to orni\nDaher winjo dwondi in bende, iwinjo?\nWaparo mar paro jotend Luo mosekelo pogruok e piny Luo chakre higa 1900 nyaka 1999 e gweng'u kata ei Luo duto. Koro wakwayou uduto ni par uru ane jogo ma di uket nying gi ka kod weche duto ma ung'eyo kuomgi mondo uor ni jaluo@jaluo.com


Tim jo-Lawi 1 - Holy Bible [Luo Bible 2020] - (TiLa 1)\nTim jo-Lawi 1\nEka Jehova Nyasaye noluongo Musa mowuoyo kode gie Hemb Romo. Nowachone niya,\nWachne nyithind Israel kiwacho kama: Ka ngʼato kuomu kelo chiwo ne Jehova Nyasaye, to onego okel chiwo mag chiayo kaka dhok kata rombe.\nKa chiwo en misango miwangʼo pep mar dhiangʼ, to nyaka obed mana mano madichwo maonge songa. Nyaka to ochiwe e dho Hemb Romo mondo omi Jehova Nyasaye oyie kode.\nNyaka oket lwete ewi misango miwangʼo pep, mi Jehova Nyasaye noyie gi misangono mondo obed gima opwodhgo richone.\nKendo enoyangʼ nyarwath e nyim Jehova Nyasaye, eka yawuot Harun ma bende gin jodolo nokel remo, kendo ginikir remo molworo kendo mar misango kendo mochomore gi dho Hemb Romo.\nEka noyangʼ rwadhno kaka misango miwangʼo pep kendo enopoge matindo tindo.\nEka yawuot Harun jadolo nomok mach e kendo mar misango, kendo ginichan yien ewi mach.\nBangʼe yawuot Harun ma jodolo nochan lemo duto kaka wich gi boche ewi yien manie mach mar kendo mar misango.\nEnoluoki jamb-ich gi tiendene gi pi, kendo jadolo nowangʼ-gi duto ewi kendo mar misango. En misango miwangʼo pep, madungʼ tik mangʼwe ngʼar ni Jehova Nyasaye.\nTo ka chiwono en misango miwangʼo pep nowuogi kuom jamni kata kuom rombe kata diek, to nyaka ochiw mano madichwo maonge songa.\nKendo mondo onege e bath kendo mar misango yo nyandwat nyim Jehova Nyasaye, eka jodolo magin yawuot Harun nokir rembgi ewi kendo mar misango bathe koni gi koni.\nKendo nongʼade matindo tindo, eka jadolo nochan-gi ewi yien manie wi kendo mar misango wich kod boche.\nTo noluok jamb-ich gi tiendene kod pi, eka jadolo nokelgi duto mi nowangʼ-gi ewi kendo mar misango. En misango miwangʼo pep, madungʼ tik mangʼwe ngʼar e nyim Jehova Nyasaye.\nTo ka misango miwangʼo pep michiwone Jehova Nyasaye gin mana winy, to koro nyaka okel mana akuch odugla kata nyathi akuru.\nJadolo nokele e kendo mar misango, kendo nochod wiye, eka owangʼe ewi kendo mar misango, kendo rembe nobii michwer e bath kendo mar misango.\nEnogol oswakone gi gik moko manie i oswakone mowitgi oko e bath kendo mar misango, yo wuok chiengʼ kama otimo buru.\nEka enobare gi e bwombe, to ok nopoge chuth, kendo bangʼe jadolo nowangʼe ewi kendo mar misango, kokete ewi yien manie mach. Ma en misango miwangʼo pep, ma en misango miwangʼo gi mach, madungʼ tik mangʼwe ngʼar ni Jehova Nyasaye.\nTim jo-Lawi 1:1\nTim jo-Lawi 1:2\nTim jo-Lawi 1:3\nTim jo-Lawi 1:4\nTim jo-Lawi 1:5\nTim jo-Lawi 1:6\nTim jo-Lawi 1:7\nTim jo-Lawi 1:8\nTim jo-Lawi 1:9\nTim jo-Lawi 1:10\nTim jo-Lawi 1:11\nTim jo-Lawi 1:12\nTim jo-Lawi 1:13\nTim jo-Lawi 1:14\nTim jo-Lawi 1:15\nTim jo-Lawi 1:16\nTim jo-Lawi 1:17


Dag Kaluwore gi Lamo mar Ruodhwa—Kare Mokwongo | Puonjruok\nSOM E Acholi Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Danish Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Peruvian Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Faransa Fijian Finnish Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisi Kisonge Kisungu Kongo Korean Krio Latvian Lithuanian Luganda Lukhonzo Lunda Luvale Macedonia Malagasy Malay Malayalam Mambwe-Lungu Marathi Mauritian Creole Maya Mizo Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\n“Nyingi mondo obed maler.”—MAT. 6:9.\nWach ma Yesu notiyogo e Lamo mar Ruodhwa “Wuonwa,” puonjowa ang’o?\nAng’o momiyo onego walem ka wakwayo ni nying Nyasaye obed maler?\nEre kaka wanyalo dak kaluwore gi kwayo marwa ni dwach Nyasaye otimre e piny?\n1. Wanyalo tiyo nade gi lamo ma yudore Mathayo 6:9-13 sama walendo?\nJI MANG’ENY omako Lamo mar Ruodhwa gi wigi kendo ginyalo ole e yo mayot. Sama walendo ot ka ot, thothne wajotiyo gi lamoni mondo wakony ji ong’e ni Pinyruodh Nyasaye en sirkal madier ma biro kelo lokruoge mabeyo ahinya e piny mangima. Seche moko wajasomo mana kare mokwongo mondo wanyisgo ni Nyasaye nigi nyinge sie monego oket “obed maler.”—Mat. 6:9.\n2. Wang’eyo nade ni Yesu ne ok dwar ni wanwo weche mag Lamo mar Ruodhwa sa asaya ma walemo?\n2 Be gima Yesu ne temo wacho en ni ji ool lamono sa asaya ma gilemo kaka Jokristo mag miriambo timo? Ooyo. Kane Yesu pok onyiso jopuonjrene kaka onego gilem, nonyisogi kama: “Sama ulemo, kik unwo anwoya weche.” (Mat. 6:7) Kinde machielo bende, nowuoyo e wi lamono kotiyo gi weche mopogore. (Luka 11:1-4) Omiyo, Yesu nokonyowa ng’eyo gik monego wakwa sama walemo kendo monego waket motelo. Kuom mano, lamono ketonwa mana ranyisi kaka onego walem.\n3. Gin penjo mage monego wapar kuomgi matut sama wanono Lamo mar Ruodhwa?\n3 E sulani kod ma luwe, wabiro nono matut weche ma yudore e Lamo mar Ruodhwa. Sama wabiro timo mano, onego ipenjri ni, ‘Ere kaka lamoni nyalo konya bero lamoga? To maduong’ moloyo, be adak kaluwore gi lamoni?’\n“WUONWA MANIE POLO”\n4. Wach ma Yesu notiyogo ni “Wuonwa” paronwa ang’o, to ang’o momiyo Jokristo ma nigi geno mar dak e piny pod nyalo luongo Jehova ni “Wuonwa”?\n4 Wach motigo ni “Wuonwa” e Lamo mar Ruodhwa to ok “Wuora,” paronwa ni wanie ‘riwruok mar owete’ ma oherore gadier. (1 Pet. 2:17) To mano doko gueth maduong’! Jokristo mowal ma Nyasaye kwano kaka yawuote kendo ma nigi geno mar dhi e polo, nigi ratiro mar luongo Jehova ni “Wuonwa” e yo mowinjore chuth. (Rumi 8:15-17) Jokristo ma nigi geno mar dak e piny nyaka chieng’, bende luongo Jehova ni “Wuonwa.” En e Jachiw-Ngima, kendo nikech ohero jotichne duto madier, omiyogi gik mochuno e ngima. Joma nigi geno mar dak e piny, biro bedo nyithi Nyasaye e yo mowinjore chuth ka gisebedo joma kare kendo bang’ nyiso ni gimakore kode e tem mogik.—Rumi 8:21; Fwe. 20:7, 8.\n5, 6. En mich mane maber ma jonyuol nyalo miyo nyithindgi, to nyathi ka nyathi onego otim ang’o gi michno? (Ne picha manie chak sulani.)\n5 Mich maber ma jonyuol nyalo miyo nyithindgi en puonjogi kaka onego gilem kendo konyogi neno Jehova kaka Wuon-gi manie polo mogundho gi hera. Owadwa moro ma sani en jarit-alwora e piny South Africa wacho niya: “Nalemoga gi nyiwa otieno kotieno chakre nyuolgi, mak mana ka naonge pacho. Nyiwago wacho ni ok ginyal paro weche sie ma najatiyogo e lamo otieno kotieno. Kata kamano, ginyalo paro kaka ne wabedoga mopie seche mwalemo, kaka ne wakawo mapek wuoyo gi Wuonwa ma Jehova, kod kaka chunywa ne bedoga mokue kendo ma onge luoro moro amora. Kane giseng’eyo lemo, najiwogi ni gilem gi dwol ma winjore eka mondo awinj kaka giolo ne Jehova weche manie pachgi kod chunygi. Mano ne en thuolo makende ahinya ng’eyo gik ma ne giparo e chunygi. Kae to ne apuonjogi mos mos kaka ne ginyalo tiyo gi weche madongo manie Lamo mar Ruodhwa mondo lamogi obed gi mise maber.”\n6 Mano e momiyo nyirigo ne odhi nyime timo dongruok e wach Nyasaye. Sani osekendgi kendo gidak gi kuwe ka gitiyo ne Nyasaye gi thuologi duto kaachiel gi chwogi. Onge mich maber ma jonyuol nyalo miyo nyithindgi moloyo konyogi gibed gi winjruok maber gi Jehova. En adier ni rito winjruok maber gi Nyasaye en ting’ mar ng’ato ka ng’ato. Mano oriwo puonjruok hero nying Nyasaye kendo miyo nyingno luor matut.—Zab. 5:11, 12; 91:14.\n7. En thuolo mane ma jo Nyasaye nigo, to mano nyiso ni onego watim ang’o?\n7 Wan gi thuolo makende ng’eyo nying Nyasaye kendo bedo “joma iluongo gi nyinge.” (Tich 15:14; Isa. 43:10) Wakwayoga Wuonwa manie polo kama: “Nyingi mondo obed maler.” Kwayo ma kamano biro chwali mondo inyis Jehova okonyi mondo itang’ kik itim kata kik iwach gimoro amora ma nyalo chido nyinge maler. Ok wadwa bedo kaka jomoko e kinde Jokristo mokwongo ma ne ok tim gik ma ne gipuonjo jowetegi. Jaote Paulo nowuoyo kuomgi ka nondiko niya: “Nying Nyasaye iyanyo e kind ogendni mamoko nikech un.”—Rumi 2:21-24.\n8, 9. Chiw ane ranyisi ma nyiso kaka Jehova guedhoga joma gombo ahinya keto nyinge obed maler.\n8 Wadwaro timo duto ma wanyalo mondo waket nying Nyasaye obed maler. Nyaminwa moro e piny Norway ne chwore otho apoya ma oweye gi nyathi ma wuowi ma jahigni ariyo. Nowacho kama: “Ngima noridorena ma pok nadwaro ayudo. Nalemoga pile, chiegni sa ka sa mondo Jehova omiyae teko mar chung’ motegno mondo kik ami Satan thuolo mar jare nikech atimo yiero ma ok nyis rieko kata nikech ok achung’ motegno. Nadwaro ni aket nying Jehova obed maler, kendo nadwaro ni wuoda obi one wuon-gi e Paradiso.”—Nge. 27:11.\n9 Be Jehova nodwoko lamoneno? Ee. Nikech nosiko machiegni gi Jokristo wetene, mano nomiyo gijiwe ahinya. Higni abich bang’e, ne okende gi owadwa moro ma en jaduong’-kanyakla. Sani, wuodecha en jahigni 20 kendo en owadwa mosebatisi. Nyaminwano wacho kama: “Amor ahinya nikech chwora nokonya pidho wuoda.”\n10. Ang’o ma dwarore mondo oket nying Nyasaye obed maler chuth?\n10 En ang’o ma dwarore mondo oket nying Nyasaye obed maler chuth kendo ogol achaya duto miketo kuom nyingno? Mondo mano otimre, Jehova nyaka kaw okang’ mar tieko ji duto ma tamore goyiem riwo lwedo ratiro ma en-go mar locho. (Som Ezekiel 38:22, 23.) Richo ma nonywolgo dhano ibiro gol mos mos mondo gibed joma kare. Mano kaka wagombo neno kinde ma ji duto kod malaike biro keto nying Jehova obed maler! Kae to gikone, Wuonwa me polo mogundho gi hera nobed “gik moko duto ne ji duto.”—1 Kor. 15:28.\n11, 12. E higa mar 1876 Jehova nokonyo Jokristo madier ong’e wach mane?\n11 Kane Yesu pok odok e polo, jootene nopenje kama: “Ruoth, be ma e kinde ma idwaro duokoe pinyruoth ne Israel?” Dwoko ma Yesu nomiyogi nonyiso ni mano ok e kinde ma nowinjore ging’ego ni Pinyruodh Nyasaye ne dhi chako locho karang’o. Nonyiso jopuonjrene mondo oket pachgi ahinya e tich maduong’ mar chiwo neno ma ne dwarore ni gitim. (Som Tich Joote 1:6-8.) Kata kamano, Yesu nopuonjo jolupne mondo ogen Pinyruodh Nyasaye ma ne dhi biro. Omiyo, chakre kinde joote, Jokristo osebedo ka lemo mondo Pinyruodhno obi.\n12 Kane kinde ochopo mondo Pinyruodh Nyasaye ochak locho e polo ka Pinyruodhno nie lwet Yesu, Jehova nokonyo joge ong’e kinde ma mano ne dhi timore. E higa mar 1876, sula moro ma nondik gi Charles Taze Russell noket e gaset miluongo ni Bible Examiner. Sulano ma wiye ne wacho ni, “Ndalo mag Ogendni Rumo Karang’o?,” nonyiso ni higa mar 1914 ne dhi bedo higa makende. Sulano nonyiso ni “higini abiriyo” miwuoyoe e weche ma Daniel nokoro, gin e ‘kinde ma ne oket ne ogendni’ ma Yesu nowuoyoe. *—Dan. 4:16; Luka 21:24.\n13. Ang’o ma ne otimore e higa mar 1914, to gik mosebedo ka timore e piny chakre kindeno riwo lwedo wachno nade?\n13 E higa mar 1914, lweny notugore e pinje mag Ulaya, kendo lwenyno nolandore e piny mangima. Ka lwenyno norumo e higa mar 1918, nok mar chiemo nobedoe, kendo tuwo moro nosieko ma nonego ji mathoth moloyo ma notho e lweny. Omiyo, “ranyisi” ma Yesu nowacho ni ne dhi fwenyo ne ji ni entie e kom loch kendo ni en Ruoth manyien mar piny ma ok ne, nochako nenore. (Mat. 24:3-8; Luka 21:10, 11) Gik mang’eny mosetimore nyiso ratiro ni higa mar 1914 e kinde ma ne omi Ruoth Yesu Kristo “osimbo.” “Nowuok mi odhi kolocho, kendo mondo otiek lochone.” (Fwe. 6:2) Noketo polo obedo maler kane oyawo lweny gi Satan gi jochiendene mi obologi mwalo e piny. Chakre kindeno, dhano oseneno adiera mar weche ma ne ondik kokalo kuom much Nyasaye niya: “Yaye! nobed malit ne piny kod nam, nimar Jachien oselor mwalo iru ka en gi mirima mager, kong’eyo ni odong’ mana gi kinde manok.”—Fwe. 12:7-12.\n14. (a) Ang’o momiyo pod dwarore ni wamed lemo mondo Pinyruodh Nyasaye obi? (b) En tich mane makende ma wan-go?\n14 Weche ma ne okor ma yudore e Fweny 12:7-12 lero gimomiyo kinde ma ne ochung Pinyruodh Nyasaye, e kinde bende ma gik maricho miwuoro ma dhano osebedo ka neno e piny nochako timore. Yesu ma e Ruodh Pinyruodh Nyasaye, nochako locho e kind jowasike. Wabiro dhi nyime lemo mondo Pinyruodh Nyasaye obi nyaka chop kinde ma Yesu tiekoe loyo jowasike kendo golo gik maricho duto manie piny. Ka pod warito magi duto otimre, wabiro dhi nyime dak kaluwore gi lamono kuom timo gimoro maber miwuoro ma be yudore e “ranyisi” ma Yesu nowuoyoe. Nokoro kama: “Wach maber mar Pinyruothni ibiro yal e piny mangima mondo ochiw neno ne ogendni duto, eka giko nobi.”—Mat. 24:14.\n“DWARONI MONDO OTIMRE . . E PINY”\n15, 16. Ere kaka wanyalo dak kaluwore gi kwayo marwa ni dwach Nyasaye otimre e piny?\n15 Chiegni higni 6,000 mosekalo, dwach Nyasaye ne timore e yo makare chuth e piny. Mano e gimomiyo ka Jehova nong’iyo kaka ngima dhano nochakore nowacho niya: ‘Ber ahinya.’ (Chak. 1:31) Kae to Satan nong’anyo, to chakre kindeno dhano mosebedo ka timo dwach Nyasaye e piny osebedo manok. Kata kamano, en thuolo makende dak e kindegi ma Joneno ma dirom milion aboro lemo mondo dwach Nyasaye otimre e piny, kendo gitemo kar nyalogi mondo gidag kaluwore gi lamono. Kit ngimagi nyiso ni gimoro Nyasaye kendo gitimo kinda mondo gikony ji obed jopuonjre Yesu.\nBe ikonyo nyithindi mondo odag kaluwore gi kwayo marwa ni dwach Nyasaye otimre e piny? (Ne paragraf mar 16)\n16 Kuom ranyisi, nyaminwa moro ma sani jahigni 80 ma nobatis e higa mar 1948 kendo ma nosebedoga jamisonari e Afrika nowacho kama: “Kaluwore gi Lamo mar Ruothni, ajalemo kinde duto mondo joma gin kaka rombe, onwang’re kendo okonygi mondo ging’e Jehova ka pok sa odeko ahinya. E wi mano, ka pok alendo ne ng’ato, alemoga mondo Nyasaye omiya rieko mar chopo e chunye. To kuom joma gin kaka rombe ma osenwang’, alamoga Jehova oguedh kinda ma watimo mar konyogi.” Mano e momiyo nyaminwani niga gi nyak e tij lendo, kendo osekonyo dhano buora obedo Joneno mag Jehova ka iriwe lwedo gi jomamoko! Wan gadier ni in bende inyalo paro ranyisi mabeyo mag joma osechiwore gi chunygi duto mondo gitim dwach Nyasaye kata obedo ni giromo gi pek moko nikech hikgi oseniang’.—Som Jo-Filipi 2:17.\n17. Ineno nade gima Jehova biro timo kodwokogo lamo marwa ma wakwayego ni dwache otimre e piny?\n17 Wabiro dhi nyime lamo mondo dwach Nyasaye otimre nyaka chop kinde ma Pinyruodh Nyasaye biro tiekoe jowasike duto e piny. Kae to, wabiro neno ka dwach Nyasaye timore e okang’ malach e kinde ma dhano bilionde ibiro chier e paradiso me piny. Yesu nowacho niya: “Kik uwuor wachni nikech sa biro ma ji duto manie liete nowinj [dwonda] mi giniwuog oko.” (Joh. 5:28, 29) Mano kaka bedo mangima e kindego nobed gima ber ahinya ka warwako jowa mosetho ka koro ichierogi! Nyasaye biro “yweyo pi wang’ duto” e wengewa. (Fwe. 21:4) Thoth joma ibiro chier nobed “joma ok kare,” ma gin joma nodak mi otho ka pok gipuonjore adiera e wi Jehova kod Wuode. Biro bedo thuolo ma jaber ahinya puonjo joma ochiergo dwach Nyasaye ka wakonyogi mondo gibed mowinjore yudo “ngima ma nyaka chieng’.”—Tich 24:15; Joh. 17:3.\n18. Gik madongo ahinya ma dhano dwaro mondo ochopi gin mage?\n18 Mondo chuech manie polo kod piny oriwre kanyachiel e tiyo ne Jehova ka gin gi kuwe kod winjruok maber, nying Nyasaye nyaka ket obed maler kokalo kuom Pinyruodhe. Omiyo, dwoko makare ne kwayo adek mokwongo ma yudore e Lamo mar Ruodhwa, biro chopo dwaro madongo ma dhano nigo. Kata kamano, pod wan gi dwaro mamoko ang’wen mochuno ma pok wanono ma be Yesu nowuoyoe e lamo mare. Wabiro wuoyo kuomgi e sula ma luwo mae.\n^ par. 12 Mondo iyud weche ma lero kaka wach ma nokorni nochopo e higa mar 1914 kane ochung Pinyruodh Nyasaye e lwet Mesia, ne bug Ang’o ma Muma Puonjo Kuom Adier? e ite mar 215-218.


Mathayo 20 - Holy Bible [Luo Bible 2015] - (Mat 20)\nEka Yesu nomedo wacho niya, “Loch Polo chalo gi wuon puoth mzabibu mane owuok gokinyi mang’ich kadhi dwaro jotich mondo otine e puothe.\nNe owinjore gi jotich moko ni obiro chulogi siling’ achiel achiel, odieching’ kodiechieng’, mi noorogi e puodho.\nNe ochako owuok kar sa adek, mi odhi oyudo jomoko kochung’ achung’a e chiro, ka onge gima gitim.\nNowachonigi niya, ‘Un bende, dhiuru e puotha, to abiro miyou pok mowinjore.’\nKamano ne gidhi. Eka ng’atno nochako owuok kar sa auchiel, kendo kar sa ochiko, mi odhi oyudo jomoko, kendo owinjorego bende.\nNochako owuok kar sa apar gachiel, mi odhi oyudo jomoko ka pod ochung’ achung’a e chiro, omiyo nopenjogi niya, ‘Ere gimomiyo ubudho abudha ka onge gima utimo odiechieng’ duto?’\nNe gidwoke ni, ‘Wobudho ka nikech onge ng’at mosemiyowa tich’. Eka nowachonigi niya, ‘Kara, un bende dhiuru e puotha mar mzabibu’.\n“Kane piny ochopo odhiambo, wuon puodho nowacho ni nyapara ni, ‘Luong jotich mondo obi ichulgi pokgi, kichako gi joma nende obiro achien, kendo itieko gi joma nende obiro mokwongo’.\nKuom mano, joma ne ochako tich sa apar gachiel mar odhiambo nobiro, moyudo siling’ achiel achiel.\nTo bang’e kane joma nokwongo ochako tich obiro, ne gigalo ni gibiro nwang’o pok mang’eny mokadho kanyo, to kata kamano, gin bende ne omigi mana siling’ achiel achiel.\nTo kane gikawo pok gi ne ging’ur ni wuon puodho ka giwacho niya,\n‘Ji manende obiro achien-gi osetiyo mana kuom sa achiel kende, to ere gima omiyo isemiyogi pok mana marom kodwa? Wan donge ema wasechandore gi tich matek odiechieng’ ngima, to chieng’ makech chamowa?’\nTo ng’atno nodwoko achiel kuomgi niya, ‘Omera, onge gima rach ma asetimoni. Donge nende wawinjore kodi ni abiro chuli siling’ achiel?\nKara, kaw pokni mondo idhi! An ema ahero miyo joma nende ochako tich achien-gi pok marom gi mau!\nDonge an gi ratiro mar timo gima adwaro gi pesana awuon? Koso in gi nyiego nikech ineno ni an ng’at mang’won?’ ”\nEka Yesu notieko, kawacho niya, “Kamano joma koro odong’ chien notel, to joma koro otelo nodong’ chien!”\nKane oyudo Yesu nie yo dhi Jerusalem, nokawo jopuonjrene apar gariyo, motero tenge kar kendgi, mowachonigi ka giwuotho niya,\n“Winjuru! Koro wadhi Jerusalem, kuma ibiro chiwie Wuod Dhano e lwet jodolo madongo gi jopuonj Chik. Gining’adne buch tho,\nmi gikete e lwet joma ok jo-Yahudi mondo ochare kendo ochwade mi gure e msalaba. To chieng’ mar adek nochiere.”\nBang’e min yawuot Zebedi nobiro ir Yesu gi yawuote. Ne ogoyo chonge piny mondo okwaye gimoro.\nYesu nopenje ni, “En ango’ midwaro?” Nodwoke ni, “Yie igol chik mondo wuoda achiel obed e badi korachwich, to machielo obedi e badi koracham, kisekawo lochni.”\nTo Yesu nodwokogi niya, “Ok ung’eyo gima ukwayo! Uparo ni unyalo madho kikombe mar masira ma abiro madho?” Ne gidwoke ni, “Ee, wanyalo.”\nEka nowachonigi niya, “Adier ubiro madho kikombena to yiero ng’ama onego bedi e bada korachwich kata e bada koracham, to ok nie tekona. Wuora ema nochiw kuondego ni joma oseiknigi.”\nKane jopuonjrene apar modong’ owinjo wachno ne gisin gi owete ariyogo.\nKuomu to, ok nobed kamano. To ka ng’ato kuomu dwaro bedo gi duong’, to nyaka obed jatichu,\nkendo ka ng’ato dwaro bedo jatendu, to nyaka obed misumbau,\nmana kaka Wuod Dhano bende ne ok obiro mondo ji otine, to mana ni mondo oti ni ji, kendo mondo ochiw ngimane owargo ji mang’eny.”\nKane giwuok Jeriko, oganda maduong’ noluwo Yesu.\nMuofni ariyo mane obet piny e dir yo nowinjo ni Yesu kadho, omiyo ne gikok niya, “Wuod Daudi, kechwa”\nJi nokwerogi ni mondo giling’, to ne gimedo mana kok matek niya, “Ruoth, kechwa! Wuod Dhano, kechwa!”\nYesu nochung’, mi oluongogi, kendo openjogi niya, “Ere gima udwaro ni mondo atimnu?”\nNe gidwoke ni, “Ruoth, wadwaro mondo iyawnwa wengewa”\nYesu nokechogi, omiyo nomulo wengegi, mi wengegi oyepo mana gikanyono. Eka ne giluwe.